Гэта вынікае з ліста намесніка міністра энергетыкі Расеі Анатоля Янкоўскага, тэкст якога трапіў у рэдакцыю выдання «Коммерсант».\nРасея яшчэ ў 2015 годзе прыняла рашэнне аб абнуленні мыта на чорнае золата і павышэнні падатку на здабычу карысных выкапняў. Адпаведна кошт нафты вырасце як для расейцаў, гэтак і для беларусаў. Дзеля таго, каб пазбегнуць фінансавых стратаў, расейскія вытворцы верагодна будуць вымушаныя скараціць нафтаперапрацоўку нават на 20 %.\nБеларусь цяпер атрымлівае нафту з Расеі без мыта, а экспартавае мыта ад вырабленых з гэтай нафты прадуктаў трапляе ў беларускі бюджэт. Падлік імаверных фінансавых стратаў беларускага бюджэту выконваўся з улікам кошту сорак долараў за барэль нафты.\nМіністэрства энергетыкі нашых усходніх суседзяў прапаноўвае адкласці рэалізацыю манеўру прынамсі да 2020 года, тады як у расейскім Мінфіне хочуць прыняць адпаведнае рашэнне ўжо налета.\nТэгі: нафтапрадукты, расейскія медыі


Школа — свята, якое заўсёды з табой - ФорумФорум\nУсмешка — яе візітоўка. З ёй настаўніца заўсёды ўваходзіць да дзяцей у клас і з ёй успрымае заўвагі лектараў падчас курсаў. Яна вечная студэнтка, бо лічыць, што калі настаўнік спыніўся ў сваім развіцці, то перастаў ім быць. Яна ўніверсальны педагог, бо за сваю дзейнасць выкладала ў дзяцей і матэматыку, і інфарматыку, і працоўнае навучанне і вяла заняткі ў спецыяльных і інтэграваных класах. А яшчэ яна турыстка, майстрыха… Гераіня сакавіцкага нумара — Вольга Анатольеўна СЧАСНОВІЧ.\n— Вольга Анатольеўна, калі вас узгадваю, то найперш у памяці ўзнікае ваша прыемная ўсмешка. Вы пазітыўны чалавек па жыцці, ці заўсёды быць у добрым настроі вас абавязвае прафесія?\n— Цяжка сказаць. (І твар Вольгі Анатольеўны, як заўсёды, асвятляе ўсмешка. Увогуле, пасля кожнага слова інтэрв’ю можна ставіць “усміхаецца”.) Ведаеце, напэўна, я заўсёды была такой — жыццярадаснай. Ды і работа, вядома, да гэтага абавязвае. Дзяцей трэба сустракаць толькі з усмешкай. У школе калегі часам пытаюцца ў мяне: “Чаго гэта вы з раніцы ўсміхаецеся?” У такім выпадку я ім адказваю, што на работу іду як на свята.\nЯ бываю рознай. Калі трэба, то і строгай магу быць. Але раблю гэта так, каб не пакрыўдзіць чалавека, стаўлюся да кожнага з разуменнем, стараюся выслухаць.\n— У вас як настаўніка інфарматыкі не было спакусы кінуць школу і перакваліфікавацца ў праграміста? Відавочна, заработная плата ў іх большая, чым у настаўнікаў.\n— Калі і ўцячы, то не ў праграмісты. Надакучыў камп’ютар. Ад яго вельмі моцна стамляешся. Ад людзей і дзяцей — ніколі. Наогул, жадання кінуць школу няма. Не бачу сябе нідзе, акрамя як у педагогіцы. Магчыма, я магла б сядзець дома і займацца сваёй любімай справай. У мяне ёсць хобі — вышываць і вязаць. Вышываць пачала падчас конкурсу “Настаўнік года”. Вельмі добры занятак па развіцці стратэгіі і лагічнага мыслення. У той жа час вышыванне супакойвае. А вяжу я з пяці гадоў.\nСёлета яшчэ выкладаю працоўнае навучанне ў дзяўчынак, дык на занятках мы з імі і вяжам, і што-небудзь цікавае прыдумляем.\n— Не так даўно прачытала ў інтэрнэце матэрыял-даследаванне на тэму “Куды часцей за ўсё сыходзяць настаўнікі са школы”. Як высветліў журналіст, настаўнікі перакваліфікоўваюцца ў прадаўцоў, арганізатараў мерапрыемстваў. Падчас знаёмства з тэкстам нарадзілася такая думка: калі чалавек кідае школу, то, мабыць, гэта была не яго справа?\n— Не зусім так. Магчыма, нехта і выпадкова трапіў у педагогіку. Часта сыходзяць маладыя пасля адпрацоўкі пэўнага тэрміну. А калі людзі з вопытам кідаюць школу, то толькі таму, што яны прафесійна выгаралі. Трэба або перажыць гэты цяжкі перыяд, або некуды пайсці. У нас былі выпадкі, калі настаўнікі год-другі працавалі ў гандлі, а затым вярталіся. У Ізраілі, напрыклад, кожныя сем гадоў для настаўніка прадугледжаны гадавы адпачынак. Падчас гэтага водпуску захоўваецца мінімальная заработная плата. Усе гэтыя месяцы настаўнік не ляжыць на канапе, а вучыцца, павышае свой прафесійны ўзровень. І гэта выдатна, згадзіцеся. Адпачыў, засумаваў без школы і дзяцей — і з новымі сіламі ў школу! Ведаю некалькі такіх настаўнікаў.\n— Якія, на ваш погляд, асноўныя прычыны прафесійнага выгарання?\n— Некаторыя настаўнікі не бачаць, як можна далей развівацца ў прафесіі, адчуваюць сваю незапатрабаванасць. Іншыя стамляюцца ад адміністрацыі, вучняў, бацькоў. Прычын шмат. У мяне было так, што я проста стамілася фізічна. Тады я казала так: “Мне б на пенсію на гадок, а затым з новымі сіламі вярнуцца ў школу”. Прычыны не ведаю, але адчувала фізічную стомленасць.\n— Як вы выйшлі з гэтага стану?\n— Паглыбілася ў работу клуба “Крыштальны журавель”. Пайшла вучыцца. Ды яшчэ здала экзамен на настаўніка-метадыста. І зразумела, што сумаваць і выгараць няма калі. Трэба шукаць выйсце, пераключыцца на іншую дзейнасць. У тым ліку пачала актыўна пісаць матэрыялы.\nНекалі знайшла цікавае выказванне, што часам трэба ўсміхнуцца самому сабе і сказаць: “Вакол мяне цэлы свет! І я шчаслівая!”\n— Часта бачу вас у спісах слухачоў розных курсаў. Быць вучаніцай пасля столькіх гадоў настаўніцтва не страшна?\n— Быць вучаніцай — адзін з адказаў на пытанне, як не выгараць у прафесіі. Мяняецца статус: калі ты вучань, то ўсё ўспрымаецца крыху па-іншаму. Я разумею, што шмат чаго не ведаю. Мне падабаецца пазнаваць новае, мне цікава ацэнка маіх дзеянняў іншымі людзьмі.\nПішу матэрыял і чакаю, каб сказалі што-небудзь крытычнае, а народ мяне часцей хваліць. Таксама разумею, што лепш, чым магу зрабіць, я не зраблю. А людзі, якія пачытаюць мой артыкул, адзначаць мае добрыя якасці і пакажуць, што можна выправіць. Гэта мне дапаможа. Ведаю, што дзякуючы такой зваротнай сувязі вырасту і прафесійна, і як асоба.\nШчыра кажучы, займацца самаадукацыяй мне крыху цяжка, бо я гультайка. Свой вольны час з большай ахвотай патрачу на тое, каб вышыць лішні крыжык або што-небудзь звязаць. А калі запісваюся на курсы, дзе ёсць часавыя рамкі выканання заданняў, то адчуваю адказнасць, мяне гэта стымулюе. Таму я скончыла другую ВНУ, а затым пайшла яшчэ перавучвацца на настаўніка інфарматыкі. А зараз вучуся на курсе па медыяадукацыі. Курс цікавы, вельмі карысны. Не ўсё ў мяне пакуль атрымліваецца, аднак я стараюся.\n— Чаму не атрымліваецца? У вас жа ёсць вялікі станоўчы вопыт супрацоўніцтва з нашай газетай, і не толькі ў рамках “Форуму”…\n— Сапраўды так. Мне вельмі падабаецца такое супрацоўніцтва. Падчас вучобы ў школе я марыла стаць ваеннай, як тата. Потым вырашыла, што здароўе ў мяне не волатаўскае, і пераарыентавалася на настаўніка. Да канца 10 класа былі тры варыянты: стаць настаўнікам пачатковых класаў, рускай мовы і літаратуры ці матэматыкі. У мяне была вельмі добрая настаўніца матэматыкі ў школе, таму я хацела быць падобнай на яе. Рускую мову і літаратуру любіла, добра пісала сачыненні і правярала ўсяму класу сшыткі. Калі пасля заканчэння школы прыйшла падаваць дакументы ў ВНУ, то доўга ўзважвала, паступаць на матэматыку ці на рускую мову. Пайшла на матэматыку, бо там быў вельмі вялікі конкурс.\n— Вам была патрэбна вялікая канкурэнцыя?\n— Так. Заўсёды была такой: там, дзе цяжка, — туды і я. “Я сябе пераадолею” — мой дэвіз.\n— Ваша старэйшая дачка стала выкладчыкам каледжа. Вы з мужам благаславілі яе на педагагічную прафесію? Наогул, якія жыццёвыя мэты ставіце перад сваімі дзвюма дачкамі?\n— У нас вельмі самастойныя дзяўчыны. Яны з дзяцінства прызвычаіліся прымаць рашэнні самі. Раяцца і з намі, канечне…\nСваім дачкам заўсёды казалі тое, што і ўсе бацькі: не падмані, не пакрыўдзі і дапамагай — самае галоўнае.\nСтарэйшая дачка Яўгенія не хацела паступаць у педагагічную ВНУ, бо бачыла, колькі сіл адымае школа. Калі ж яна пачала вучыцца ў Беларуска-Расійскім універсітэце, то дадому часта ездзіла з юнаком з нашай вёскі, які вучыўся ва ўніверсітэце імя А.А.Куляшова. Па дарозе ён расказваў пра сваю практыку ў школе, як выкладае дзецям фізіку. Паступова ў яе ўзнікла жаданне таксама выкладаць фізіку. На пятым курсе на размеркаванні яна заявіла, што не хоча на прадпрыемства, а жадае пайсці ў школу. Калі ёй прапанавалі каледж, яна, не раздумваючы, згадзілася. Зараз яна працуе ў Віцебскім тэхналагічным каледжы.\nА малодшая дачка Настасся паступіла ў БДУ на факультэт радыёфізікі і камп’ютарных тэхналогій. Пра педагагічную работу, калі вучылася ў 10 класе, яна казала так: “Вывучуся на праграміста, а потым пайду ў школу выкладаць інфарматыку”. Гэта было тады, цяпер яна пра свае планы маўчыць. Дарэчы, у старэйшай дачкі муж таксама працуе ў каледжы.\n— Паўтараецца мамін лёс — педагагічная сям’я…\n— Са сваім мужам я пазнаёмілася ў інстытуце. Займалася ў турыстычным гуртку, куды Аляксандр запісаўся пасля службы ў арміі. Ён быў інструктарам нашых першых паходаў. З 1989 года вандруем разам. Некалькі разоў былі ў альплагеры “Айлама” на Каўказе, у адной звязцы прайшлі горы. Восем узыходжанняў разам здзейснілі. Снег і скалы, яркае сонца на перавале, якое б’е прама ў вочы, расколіны на спуску, утвораныя пасля ліўневага дажджу, радасць перамогі і сум ад развітання з гарамі. Прайшлі і Карпаты, і Крым.\nДа гэтага часу ходзім у паходы. Цяпер разам са школьнікамі падарожнічаем па Беларусі. І з кожным годам жадаючых адправіцца ў паход сярод школьнікаў становіцца ўсё больш.\n— Як раскрываецца чалавек у паходзе?\n— Паход выяўляе сілу і вынослівасць: ці здолееш ты, ці пераадолеш сябе. Дапамагае дзецям навучыцца глядзець на свет і заўважаць яго прыгажосць, з увагай ставіцца да прыроды і адно да аднаго.\n— Вы са сваім мужам не спаборнічаеце, хто з вас лепшы педагог?\n— Аляксандр Канстанцінавіч — дырэктар, адміністратар, таму мы не канкурэнты. Хоць яму цікавы многія мае ідэі, некаторыя бярэ сабе на заметку і прымяняе на сваіх уроках фізікі. Ён ужо амаль 20 гадоў узначальвае Варатынскую школу.\nУ нас шмат агульных тэм для размовы, мы хвалюемся пра адно і тое ж. Разумею, як яму бывае нялёгка, таму заўсёды імкнуся дапамагчы.\n— Зараз актыўна абмяркоўваецца пытанне абнаўлення вучэбнай літаратуры. А ў вас на ўроках асноўная крыніца ведаў — падручнік, вы або інтэрнэт?\n— У мяне, напэўна, і я, і падручнік, і дадатковы матэрыял. Па інфарматыцы ў нас нядрэнныя падручнікі. Так, яны старэюць, бо навука хутка развіваецца, таму іх трэба ўдасканальваць. Асноўную інфармацыю на ўроку дзеці атрымліваюць часцей за ўсё падчас работы ў парах і групах, з дапамогай інтэрактыўных метадаў, калі не настаўнік з’яўляецца крыніцай ведаў, а падручнік ці падабраны да заняткаў матэрыял.\n— Няўжо ў наш інфармацыйны час патрэбен падручнік? І каму ён больш неабходны — настаўніку або вучню?\n— Люблю кнігі, таму для мяне падручнік не перажытак мінулага. Калі даваць дзецям інфармацыю, дзе і што шукаць у інтэрнэце, то трэба ўказваць спасылкі. Настаўніку неабходна ўсё дакладна ведаць і быць медыядасведчаным, каб разумець, дзе праўда, а дзе недакладная інфармацыя.\nЗ пазіцыі вясковага настаўніка лічу, што падручнік неабходны педагогу, якому трэба падрыхтавацца да заняткаў ва ўсіх класах, нават па некалькіх прадметах, і вучням, у многіх з якіх няма камп’ютараў, планшэтаў, доступу ў інтэрнэт.\nВядома, будучыня за інфарматызацыяй, за электроннымі кнігамі. Сёння разумееш, што хутка ўсё выцесняць планшэты, смартфоны і айфоны. Час новы, і патрабаванні да яго іншыя. Але пасядзець з кнігай у руках — гэта задавальненне, якое дарагога каштуе.\n— Часта чую ад розных настаўнікаў, што іх прадмет самы важны, без яго не развіваецца чалавек. А што настаўнік інфарматыкі можа сказаць у абарону свайго прадмета? Магчыма, дастаткова курсаў або факультатыву па інфарматыцы?\n— Інфарматыка — гэта сімбіёз прадметаў. У ёй ёсць і фізіка, і матэматыка, і літаратура, і культура, і нават працоўнае навучанне. Ёсць краіны, дзе такога прадмета няма. Напрыклад, у Ізраілі ёсць прадмет “Праграмаванне”. Ён неабавязковы, яго вывучаюць пасля асноўных заняткаў і па жаданні. Лічу вельмі важным навыкам шукаць і аналізаваць неабходную інфармацыю. Гэтаму і неабходна вучыць сучасных дзяцей.\n— Як мама сямікласніка скажу вам, што майму дзіцяці было вельмі сумна на першых уроках інфарматыкі, бо сын ужо шмат чаго ведаў. Можа, гэты прадмет трэба ўводзіць у пачатковых класах, бо з камп’ютарам дзеці пачынаюць знаёміцца з дзіцячага садка?\n— Згодна, што першыя ўрокі ў шостым класе павінны быць іншымі. Вядома, дзеці ўжо шмат ведаюць. Але ёсць сельскія дзеці, у якіх камп’ютара няма і ў найбліжэйшы час наўрад ці будзе. Распрацоўваецца новы падручнік для 6 класа, і там іншы падыход. Новая праграма прадстаўлена на сайце НІА. Будзем спадзявацца, што сумных тэм там не будзе, такіх, напрыклад, як работа з мышкай.\n— Сельскія школы не могуць даць вучням якасную адукацыю, сцвярджаюць тыя, хто працуе ў вялікіх навучальных установах. Як вы лічыце, ці залежыць якасць адукацыі ад месца знаходжання навучальнай установы?\n— У нашай школе створаны належныя ўмовы, каб даць дзецям якасную адукацыю. І камп’ютарны клас ёсць, і інтэрактыўная дошка, педагогі кваліфікаваныя працуюць. Нашы выпускнікі становяцца студэнтамі вышэйшых навучальных устаноў. Дапамогі ад бацькоў яны амаль не атрымліваюць. А дапамога патрэбна, асабліва вучням пачатковых класаў. А яшчэ часта няма кантролю з боку татаў і мам. Бывае, бацькі бачаць сваіх дзяцей толькі гадзіну або дзве за дзень, бо працуюць на полі ці ферме.\nЯшчэ адна праблема ў сельскай мясцовасці — адсутнасць у дашкольных установах кваліфікаваных спецыялістаў, таму ў 1 клас прыходзяць дзеці, не падрыхтаваныя да навучання.\n— У клубе “Крыштальны журавель” вы з моманту яго заснавання. Званне “журавель” да нечага абавязвае?\n— Быць у шэрагах такога клуба — гэта вялікая адказнасць. Да таго як стала “жураўлём”, была зусім іншай. Членства ў такім клубе абавязвае не стаяць на месцы, пастаянна ўдасканальвацца. Клуб — гэта стыль жыцця.\n— Як вы лічыце, педагогам патрэбны прафесійныя суполкі? Калі так, то чаму яны туды не вельмі імкнуцца?\n— Лічу, што прафесійныя суполкі вельмі патрэбны — як дыстанцыйныя, так і тыя, дзе можна мець зносіны, так бы мовіць, вочы ў вочы. Жывыя зносіны нішто не заменіць. У клубе “Крыштальны журавель” сабраны людзі, якія прайшлі праз конкурс, а ён мяняе людзей. Ён вучыць нас не быць зацыкленымі на сваіх поспехах і не шукаць у сабе нейкіх мінусаў, бо не ўсе могуць быць пераможцамі. Я не атрымала крыштальнага жураўля, тым не менш адчуваю сябе ў нашай суполцы сваёй сярод сваіх, такіх жа няўрымслівых. У клубе мы па-за ўзростам і званнямі. Я ўпэўнена, што калі ў чымсьці памылюся ці ў мяне штосьці не будзе атрымлівацца, то мне дапамогуць.\n— Што рабіць, каб у СМІ часцей гучалі гісторыі пра паспяховых настаўнікаў, улюбёных у сваю справу, задаволеных сваёй дзейнасцю?\n— Думаю, што адміністрацыі школ, упраўленням адукацыі трэба старацца рабіць так, каб іх лепшыя педагогі часцей з’яўляліся на старонках СМІ. Трэба больш гаварыць пра дасягненні настаўнікаў і іх вучняў. Дзякуй нашай газеце, што на яе старонках можна адлюстраваць работу цікавых і паспяховых настаўнікаў. Шкада, што пра гэтыя поспехі і чыюсьці задаволенасць сваёй працай не ўсім цікава чытаць. Пра дрэннае чытаюць з большым задавальненнем. Можа, развучыліся радавацца поспехам іншых людзей…\n— А на старонках сайта вашай школы можна знайсці замалёўкі аб педагогах, лепшых вучнях?\n— У нас там больш інфармацыйных матэрыялаў: дзе што прайшло, што плануецца, звесткі па гісторыі школы. А пра сучасных настаўнікаў інфармацыі недастаткова. Але мне здаецца, што пра іх варта пісаць. Трэба ўзяць сабе на заметку. У нас у школе вядзецца летапіс, дзе змяшчаецца інфармацыя пра педагогаў, якімі ганарыцца наша ўстанова. Некалі мы з дзецьмі рабілі ў школе газету, дзе пісалі пра педагогаў, бралі ў іх інтэрв’ю.\n— Ці прыходзіць вам такая думка, маўляў, хто пасля мяне будзе працаваць у школе? Ці павінен педагог рыхтаваць сабе змену?\n— Мае вучні ідуць у настаўнікі. Я заўважыла цікавую рэч: як толькі пайшла вучыцца на дэфектолага, мае вучаніцы адразу выбралі гэтую ж спецыяльнасць, а калі пачала выкладаць медыцыну, з’явіліся жадаючыя стаць урачамі. Хлопчыкі вучацца на настаўнікаў матэматыкі, фізікі, інфарматыкі. У выбары прафесіі вялікую ролю адыграе асоба настаўніка: калі ён падабаецца вучням, то яны будуць імкнуцца быць падобнымі да яго.\nУ нашай школе працуюць чацвёра нашых выпускнікоў, якіх я некалі вучыла. Так што мы гадуем сабе змену.\n— А калі б вам трэба было вылучыць пяць прычын, чаму варта выбраць педагагічную прафесію, што б вы назвалі?\n— Найперш — магчымасць заставацца вечна маладым. З дзецьмі ты жывеш іх інтарэсамі, табе няма калі ўзгадваць свой узрост. Яшчэ гэта пастаянная вучоба. Спыніўся ў сваім развіцці — значыць перастаў быць настаўнікам. Трэба быць у гушчы падзей. Школа — мурашнік, дзе жыццё бурліць. А яшчэ ў гэтым спісе будзе магчымасць дапамагчы дзецям зрабіць іх жыццё цікавым.\nМне было цікава вучыцца ў школе, я любіла сваю школу. Вельмі хочацца, каб і мае вучні цёпла ўспаміналі школьныя гады.\n— Пачынаецца апошняя чвэрць у гэтым навучальным годзе. Што звычайна адчуваеце ў гэты момант? Што б пажадалі напрыканцы навучальнага года?\n— Паважаныя калегі, зусім нядаўна празвінеў першы званок. І якой далёкай здавалася ўсім нам чацвёртая чвэрць. Многае паспелі зрабіць, многае яшчэ наперадзе. Жадаю вам творчасці і натхнення. Хай сонейка і вясна будуць вашымі спадарожнікамі да заканчэння навучальнага года і заўсёды! Вясны ў сэрцы, сонца ў душы, задавальнення ад працы і радасці! Радасці ад зносін з дзецьмі, ад урокаў і перапынкаў! І, вядома, удачы!\nБабруйскі раён Варатынская сярэдняя школа Вольга Анатольеўна Счасновіч настаўнік-метадыст\nЗ тегами: Бабруйскі раён Варатынская сярэдняя школа Вольга Анатольеўна Счасновіч настаўнік-метадыст\nПапярэдняя: Палёт навічка\nНаступная: Вірус цікавасці распаўсюджваецца па школе


Грудное малако і яго перавагі ў выкормліванні дзіцяціГрудное малако і яго перавагі ў выкормліванні дзіцяці\nСлушна — Здароўе — Здароўе дзяцей — Чаму кармленне грудзьмі важнае для немаўляці. Унікальны састаў жаночага малака\nГрудное малако – мабыць, самая ўнікальная біялагічная вадкасць у арганізме жанчыны. Як бы далёка ні пайшла навука, у дакладнасці ўзнавіць штучны аналаг мацярынскага малака пакуль нікому не ўдалося. У чым яго ўнікальнасць? Чаму грудное выкормліванне мае фундаментальнае значэнне не толькі для адэкватнага росту і развіцця немаўляці, але і ў цэлым вызначае працягласць яго здаровага жыцця ў будучым? Што рабіць, калі кармленне грудзьмі па пэўных прычынах немагчымае?\nДацэнт кафедры прапедэўтыкі дзіцячых хваробаў БДМУ, к.м.н. Вольга Назаранка ў рамках рэспубліканскага семінара па дзіцячай нутрыцыялогіі адказала на галоўныя пытанні.\nЖывое грудное малако\nПершыя 1000 дзён жыцця дзіцяці, уключаючы ўнутрычэраўнае развіццё ад моманту зачацця і першыя два гады пасля нараджэння, з'яўляюцца базісам для выжывання, росту, фізічнага і інтэлектуальнага развіцця і працягласці здаровага жыцця ў будучым. Адной з галоўных умоў для рэалізацыі аптымальных працэсаў выступае адэкватнае харчаванне маці падчас цяжарнасці і дзіцяці ў першыя гады жыцця.\nАсаблівая ўвага надаецца важнасці груднога выкормлівання. Яго карысць і ўклад у гарманічнае развіццё немаўляці, уплыў на здароўе і працягласць жыцця не выклікаюць сумневу. Чым менавіта абумоўленая неаспрэчная карысць жаночага груднога малака – пытанне, якое застаецца прадметам пастаяннай навуковай цікаўнасці.\nПа словах Вольгі Назаранкі, вядома, што ў састаў груднога малака ўваходзяць 494 складнікі! Далёка не ўсе з іх цалкам вывучаныя. Новыя «знаходкі» дазваляюць не толькі падкрэсліваць унікальнасць біялагічнай вадкасці, але і распрацоўваць, удасканальваць заменнікі ў тых выпадках, калі кармленне грудзьмі немагчымае.\nМіж тым, у самай лепшай штучнай адаптаванай малочнай сумесі, якая распрацаваная і прымяняецца зараз, прысутнічае не больш за 50 кампанентаў з саставу груднога жаночага малака.\n– Варта звярнуць увагу на яшчэ адну ўнікальную асаблівасць: малочныя залозы ў перыяд груднога выкормлівання «падладжваюцца» пад патрэбы немаўляці, забяспечваючы яго ў большай ступені тымі рэчывамі, якія неабходныя ў дадзены момант. Састаў груднога малака змяняецца ў залежнасці ад перыяду выкормлівання, узроставых і імунных патрэбаў дзіцяці, на працягу сутак і нават падчас аднаго кармлення.\nЯк змяняецца састаў малака ў залежнасці ад патрэбаў дзіцяці:\nПадчас хваробы маці альбо дзіцяці малако змяшчае антыцелы, якія абараняюць ад гэтай хваробы.\nПры нараджэнні неданошанага дзіцяці перыяд выдзялення малодзіва павялічваецца з 3-4 дзён да 2-х тыдняў. На гэты факт важна звярнуць увагу, каб не імкнуцца адразу пераводзіць неданошанае немаўля на штучнае выкормліванне.\nКалі жанчына корміць двойню і дае кожнаму дзіцяці адну са строга вызначаных грудзей, састаў малака ў кожнай будзе адрознівацца.\nПадчас інтэнсіўнага росту дзіцяці (скачок росту), які пачынаецца пасля 3-месячнага ўзросту, грудное малако робіцца больш тлустым.\nЯк змяняецца састаў малака ў залежнасці ад узросту дзіцяці:\nЗмена тлустасці груднога малака пры нязначным росце аб'ёму (іншымі словамі, размова не пра колькасць, а пра якасць) мае прамую залежнасць ад узросту дзіцяці: пасля 3-х месяцаў энергетычныя патрэбы немаўляці ўзрастаюць, іх неабходна кампенсаваць.\nУ спелым малацэ, якое выдзяляецца з грудзей праз 2 тыдні пасля родаў і захоўваецца на працягу ўсяго перыяду лактацыі, узровень імунаглабулінаў і антыцелаў на працягу першых 6 месяцаў паступова зніжаецца, але затым пачынае зноў павялічвацца.\n– Таму існуюць рэкамендацыі пра тое, што пажадана карміць дзіця грудзьмі хаця б першыя 6 месяцаў. На працягу гэтага часу імунная сістэма немаўляці мае магчымасць наладзіць выпрацоўку ўласных антыцелаў, у тым ліку на фоне яшчэ досыць высокага ўзроўню антыцелаў маці, атрыманых у перыяд унутрычэраўнага развіцця. Але ў апошні час большасць спецыялістаў лічаць аптымальным захаванне лактацыі да дасягнення дзіцем узросту 1 года. Даказана, што колькасць імунных фактараў у грудным малацэ не зніжаецца канчаткова і беззваротна праз 6 месяцаў. Узровень імунаглабулінаў зноў павышаецца да ўзросту 9-15 месяцаў, калі сацыяльныя кантакты дзіцяці пашыраюцца і ўзрастае рызыка інфікавання.\nАкрамя таго, састаў жаночага груднога малака змяняецца:\nПадчас кармлення. На пачатку кармлення выдзяляецца так званае «пярэдняе» малако, багатае на лактозу, водараспушчальныя вітаміны і бялкі. Да заканчэння кармлення з'яўляецца «задняе» малако, багатае на тлушчы і тлушчараспушчальныя вітаміны.\nНа працягу сутак. Максімальна тлустым матчына малако робіцца праз 30 хвілін... пасля заканчэння кармлення. Даказана, што частае прыкладванне дзіцяці да грудзей (па патрабаванні, а не рэжыме) забяспечвае пастаянную больш высокую тлустасць малака (= энергетычную каштоўнасць). У той жа час частата кармленняў ніяк не адбіваецца на ўзроўні бялку і вугляводаў у малацэ.\nУ залежнасці ад харчавання маці. Утрыманне ў грудным малацэ водарастваральных вітамінаў, поліненасычаных тлустых кіслотаў, ёду і селену сапраўды можа змяняцца ў залежнасці ад таго, што ўваходзіць у рацыён маці, якая корміць.\n– Калі ў меню жанчыны, якая корміць, уваходзіць дастатковая колькасць гародніны і садавіны, гэта павышае ўтрыманне ў грудным малацэ мінеральных рэчываў, мікраэлементаў і вітамінаў. Дзіця іх, адпаведна, атрымлівае ў патрэбнай колькасці. І наадварот, калі рацыён жанчыны бедны, аднастайны, у ім мала гародніны, садавіны, клятчаткі, можа ўтварыцца дэфіцыт неабходных рэчываў, якія ў канчатковым выніку недаатрымае і дзіця. А вось тлушчавы, бялковы састаў груднога малака не залежыць ад харчавання жанчыны.\nСастаў груднога малака\nНагадаем, вядома, што ў састаў груднога малака ўваходзяць 494 кампаненты: бялкі, тлушчы, вугляводы, ферменты, гармоны, вітаміны, мінеральныя рэчывы і многае іншае. Вывучэнне ўласцівасці кампанентаў груднога малака ў першую чаргу мае значэнне для распрацоўкі і стварэння заменнікаў груднога малака, максімальна блізкіх да яго па саставе. Давайце разбярэмся, што можна папоўніць штучнымі адаптаванымі сумесямі, а што – не.\nУтрыманне бялку ў грудным жаночым малацэ, прадстаўленага казеінам і сыроватачнымі альбумінамі ў суадносінах 40/60, вагаецца ад 0,9 да 1,2 г/100 мл. Гэтае ўтрыманне лічыцца аптымальным.\nА вось малочныя адаптаваныя сумесі павінны ўтрымліваць большую колькасць бялку, паколькі мяркуецца, што не ўсе бялковыя кампаненты будуць засвойвацца дзіцем. Пры грудным выкормліванні такой праблемы няма: у састаў груднога малака ўваходзяць пратэялітычныя ферменты, якія забяспечваюць максімальнае ўсмоктванне бялку.\nАкрамя бялку, у матчыным малацэ прысутнічаюць свабодныя амінакіслоты, такія, напрыклад, як таўрын, які адыгрывае адну з асноўных роляў для аптымальнага развіцця цэнтральнай нервовай сістэмы. Лічыцца, што наяўнасць свабодных амінакіслотаў у малацэ абумоўленае высокай патрэбай у іх нованароджанага, якая не забяспечваецца толькі адным бялком.\n– Колькасць бялку, суадносіны казеін/сыроватачныя альбуміны, абавязковая наяўнасць таўрыну ва ўсіх замяняльніках улічваецца, бо гэтыя фактары ўваходзяць у так званыя крытэрыі адаптацыі малочных сумесяў і максімальнага іх набліжэння да жаночага груднога малака.\nТлустасць малака не залежыць ад дыеты маці, якая корміць. Утрыманне тлушчаў змяняецца ў бок павелічэння ад «пярэдняга» малака да «задняга» ў перыяд кармлення і ад малодзіва да спелага.\nТлушч жаночага малака, як і большасць прыродных тлушчаў, мае ў сваім саставе трыгліцерыды, фосфаліпіды, стэрыны.\nБудова трыгліцэрыдаў жаночага малака адрозніваецца ад трыгліцэрыдаў іншых тлушчаў становішчам (бэта-пазіцыяй) пальміцынавай кіслаты, што забяспечвае яе поўнае засваенне арганізмам дзіцяці. А таксама перавагай поліненасычаных тлустых кіслотаў (ПНТК) над насычанымі тлустымі кіслотамі.\nПНТК з'яўляюцца незаменнымі. Асаблівае месца сярод іх займаюць лінолевая і α-ліноленовая кіслата, якія выконваюць шэраг важных функцый: спрыяюць аптымальнаму росту; удзельнічаюць у фарміраванні імуннага адказу; неабходныя для нармальнага фарміравання галаўнога мозгу і нейрасятчаткі вока; задзейнічаныя ў механізмах, якія актывізуюць страваванне і спрыяюць выспяванню клетак кішэчніка ды інш.\n– У малочных сумесях прысутнасць поліненасычаных тлустых кіслотаў дасягаецца за кошт дадання раслінных тлушчаў. Але ў апошні час намецілася тэндэнцыя, што ўсё ж такі ў састаў тлушчавага кампанента заменнікаў груднога малака павінны ўваходзіць таксама жывёльныя тлушчы, паколькі раслінныя тлушчы не з'яўляюцца крыніцай ні стэрынаў, якія нармалізуюць абмен халестэрыну і забяспечваюць адэкватны абмен вітаміну D, ні фосфаліпідаў, якія забяспечваюць у тым ліку прафілактыку метабалічнага сіндрому ў дзяцей.\nГрудное малако мае дастаткова складаны вугляводны састаў, хаця асноўную частку яго складае β-лактоза (малочны цукар), якая адказвае за разумовае развіццё немаўляці, забяспечвае адэкватную працу нервовай сістэмы.\n40% вугляводаў з груднога малака ідзе на забеспячэнне рухальнай актыўнасці малыша і яго энергетычныя патрэбы, астатнія 60% стымулююць развіццё нейронаў, забяспечваюць нервовую дзейнасць і фарміраванне мікрафлоры кішэчніка.\nАкрамя таго, у грудным малацэ маці ўтрымліваюцца алігацукрыды. Вядома каля 130 відаў алігацукрыдаў, біялагічная роля большасці якіх да гэтага часу мала вывучаная.\nУсе алігацукрыды з'яўляюцца прэбіётыкамі і спрыяюць фарміраванню карыснай мікрафлоры кішэчніка немаўляці.\nМінеральны састаў груднога малака напрамую залежыць ад рацыёну маці. Калі ў ежы няма дастатковай колькасці вітамінаў, дзіця іх не атрымае.\nПрымяняць штучныя дабаўкі і полівітамінныя комплексы трэба толькі па прадпісанні ўрача, паколькі высокая рызыка развіцця алергіі і праблемаў са страваваннем у нованароджанага.\nЭлементы, якія абараняюць немаўля\nАбарону ад знешняга асяроддзя і бактэрыяльных заражэнняў забяспечваюць мноства фактараў, у тым ліку імунаглабуліны трох відаў: A, M, G.\nАсаблівыя фракцыі бялкоў:\nЛактаферын – глікапратэін, які ўтрымлівае жалеза. За кошт сваёй здольнасці звязваць жалеза можа блакаваць гэты элемент у саставе бактэрыяльных клетак патагенных мікраарганізмаў, тым самым прыгнятаючы іх рост.\nІмунаглабуліны – гэта група сыроватачных бялкоў. Іх разнавіднасцю з'яўляецца імунаглабулін IgA, здольны ахінаць слізістую кішэчніка, горла, тым самым перашкаджаючы пранікненню праз яе вірусаў і бактэрый.\nЛізацым – як і лактаферын валодае бактэрыцыднай актыўнасцю, парушаючы цэласнасць абалонкі бактэрый. У жаночым малацэ канцэнтрацыя лізацыму ў 300 разоў вышэйшая, чым у малацэ каровы.\nАльфа-лактальбумін – спрыяе ўтварэнню пептыдаў з імунарэгулюючымі і антыбактэрыяльнымі ўласцівасцямі, падтрымлівае рост біфідафлоры ў кішэчніку дзіцяці. Пры яго расшчапленні ў СКТ утвараюцца біяактыўныя ліпіды, так званы комплекс HAMLET, які спрыяе знішчэнню ракавых клетак. Альфа-лактальбумін ёсць толькі ў жаночым грудным малацэ.\n– Гэта тыя рэчывы, якія дадаць у малочныя сумесі – заменнікі груднога малака – проста немагчыма. Таксама даволі складана забяспечыць у штучных сумесях наяўнасць усіх неабходных ферментаў і гармонаў росту і развіцця (аксітацыну, пралактыну, інсуліну). Таму нягледзячы на тое, што за апошнія 20 гадоў заменнікі груднога малака змяніліся да непазнавальнасці, зведалі значнае «эвалюцыйнае развіццё» ад сухога малака да «разумнага» прадукта з вітамінамі, бактэрыямі і нуклеатыдамі ў саставе, спецыялісты па-ранейшаму схіляюцца да меркавання, што паўнавартаснага заменніка для груднога малака няма.


Заснавальніцы Press Club Belarus Юліі Слуцкай прад'явілі абвінавачанне | Новы Час\nЗаснавальніцы «Прэс-клуба» Юліі Слуцкай выставілі абвінавачанне па частцы 2 артыкула 243 — ухіленне ад выплаты сум падаткаў, збораў у асабліва буйным памеры, паведаміла «Еўрарадыё».\nЮлія Слуцкая. Фота facebook.com/shura.s\nЮлія Слуцкая застанецца пад вартай мінімум да 22 лютага. Пра гэта ў Фэйсбуку напісала яе дачка Аляксандра.\nАдвакаты заявілі хадайніцтва пра кампенсацыю сваякамі прычыненай шкоды.\nСупрацоўнікаў "Прэс-клуба" Юлію Слуцкую, Сяргея Альшэўскага, Алу Шарко, Сяргея Якупава, Пятра Слуцкага затрымалі 22 снежня. У іх кватэрах і на офісе адбыліся ператрусы. Справай займаецца Дэпартамент фінансавай разведкі Камітэта дзяржкантролю. \nПрэс-клуб арганізуе прафесійныя дыскусіі, майстар-класы для журналістаў, адукацыйныя праграмы, займаецца даследаваннем кантэнту белаускіх медыя, у тым ліку дзяржаўных.\nПаводле Еўрарадыё, baj.by


2016.10.10 — Польская даследчыца атрымала ўзнагароду за кнігу пра калектыўную свядомасць беларускай вёскі / Газета "Новы Час"... - Матэрыял з прэсы - ЭТНАЎСЁ - уся этнаграфія Беларусі\n2016.10.10 — Польская даследчыца атрымала ўзнагароду за кнігу пра калектыўную свядомасць беларускай вёскі / Газета "Новы Час"...\n2016.10.10 — Польская даследчыца атрымала ўзнагароду за кнігу пра калектыўную свядомасць беларускай вёскі / Газета "Новы Час" (novychas.by)\nПольская даследчыца атрымала ўзнагароду за кнігу пра калектыўную свядомасць беларускай вёскі\nАповед беларускіх калгаснікаў пра іх саміх, занатаваны польскай прафесаркай Ганнай Энгелькінг, атрымаў прэмію Кангрэса даследчыкаў Беларусі.\nНа VI Кангрэсе даследчыкаў Беларусі, што прайшоў 7–9 кастрычніка ў Коўне сёлета ўпершыню была ўручаная прэмія ў намінацыі «Польскамоўныя манаграфіі на беларускую тэматыку». Перамагла кніга «Kołchoźnicy. Antropologiczne studium tożsamości wsi białoruskiej przełomu XX i XXI wieku» прафесаркі Інстытута славістыкі Польскай акадэміі навук Ганны Энгелькінг. Даследчыца атрымала ўзнагароду ўласнаручна: яна выступала з дакладам на панельнай дыскусіі «Памяць пра Халакост у Беларусі ў гістарычнай і антрапалагічнай перспектыве».\nСпадарыня Энгелькінг распавяла НЧ пра свае навуковыя інтарэсы ў Беларусі.\n— Падчас выступу вы сказалі, што даследуеце беларускае Палессе з 1993-га года…\n— Не толькі Палессе. Я пачынала з Гродзеншчыны, першыя даследаванні праводзіла ў ваколіцах Ліды, там вельмі цікавая сітуацыя: побач знаходзяцца праваслаўныя і каталіцкія вёскі, населеныя пункты са змяшаным насельніцтвам, а даўней там былі шляхецкія аколіцы. Вельмі разнародная мясцовая супольнасць. Працавала ва ўсходняй Беларусі: на Мазыршчыне, на Магілёўшчыне, але там меней, чым на Палессі. У маёй кніжцы пра калгаснікаў хацела паказаць цэлую краіну, каб былі сведчанні з розных яе частак.\n— Вы шукалі пад Лідай польскасць ці канцэнтраваліся на іншых аспектах?\n— Я ніколі не шукаю польскасць, гэта асноўная памылка польскіх даследчыкаў Беларусі. Тое, што завецца «польскасцю», трэба даследаваць разам з іншымі з’явамі, напрыклад, «рускасцю». Мяне ж цікавіла мапа адрозненняў лакальных супольнасцяў, адрозненняў, якія яны самі і ствараюць. Тое, што думаюць людзі, і карціна ў галаве даследчыка могуць значна адрознівацца. Навуковец павінны зразумець шлях мыслення мясцовых, а не праектаваць на іх уласныя ўяўленні.\n— Калі вы пачыналі даследаванні Беларусі, то прыязджалі самі ці наладжвалі кантакт з нашымі навукоўцамі?\n— Мы пачыналі разам са студэнтамі, з першага выезду супрацоўнічалі з беларускімі даследчыкамі, нашым калегам і настаўнікам быў прафесар Вячаслаў Вярэніч з беларускай Акадэміі навук, мовазнаўца, даследчык Палесся і балта-славянскага памежжа. На жаль, ён ужо памёр. Ездзіў з намі пад Ліду, на Палессе, мы шмат чаму ад яго навучыліся. І цяпер супрацоўнічаю са шматлікімі навукоўцамі з Мінска (у наступным годзе рыхтуецца да выхаду артыкул Ганны Энгелькінг у зборніку «Беларускі фальклор» Інстытута мастацтвазнаўства, этнаграфіі і фальклору Акадэміі навук).\n— Вы вывучаеце вёску з антрапалагічнай перспектывы. Ці ёсць сёння ў Польшчы нейкая антрапалагічная школа, адзіная метадалогія антрапалагічных даследаванняў?\n— Сёння складана казаць пра школы. Сучасная антрапалогія дзеліцца на розныя падспецыяльнасці, гэта вельмі пашыраная галіна гуманітарных ведаў. Але тое, што лучыць методыку розных антраполагаў, іх палявыя даследаванні — імкненне завязаць з людзьмі, жыццё якіх мы даследуем, кантакты на аснове ўзаемнай павагі. Размова — гэта абмен думкамі, антраполаг імкнецца зразумець пункт гледжання, шлях мыслення тых, з кім гутарыць «у полі». Зразумець і «перакласці» на мову сваіх, навуковых катэгорый.\n— Калі казаць пра павагу да інфарманта, рэспандэнта…\n— Мы не выкарыстоўваем такіх катэгорый, кажам «суразмоўца». «Інфармант», «рэспандэнт» — гэта катэгорыі сацыялагічных даследаванняў, анкетавання. Этнограф ніколі не разглядае сваіх суразмоўцаў як папросту крыніцу інфармацыі. Хочам вучыцца ад людзей, а не проста пытаць іх і, крый Божа, не выпытваць у іх штосьці.\n— Якія тэмы падчас палявых даследаванняў вас найбольш цікавяць?\n— Пра што б ні казаў суразмоўца — пра вайну, Халакост, ці пра калектывізацыю, ці пра адносіны з суседам — ён кажа ў першую чаргу пра сябе, сваю гісторыю. Як перажывалі падзеі, якія маюць з гэтай нагоды пачуцці і эмоцыі. Тэма кніжкі пра калгаснікаў — калектыўная свядомасць вёскі, нарацыя пра гэту свядомасць. Які досвед вясковая супольнасць, людзі, што зараз сябе вызначаюць як «калгаснікі», атрымалі ад перажытых падзей. Фактычна мая кніга — гэта аповед беларускіх калгаснікаў пра іх саміх.\n2012 - Anna Engelking, Kołchoźnicy. Antropologiczne studium tożsamości wsi białoruskiej przełomu XX i XXI wieku. Toruń: Wydaw...\nМіжнародны Кангрэс даследчыкаў Беларусі / ICBS, сэрыя імпрэзаў\nМазырскі раён, Гомельская вобласць, Беларусь\nГэта кэшаваныя старонка. Апошняя сінхранізацыя з базай - 14.06.2021 10:23:19


Песні гучаць над вёскай Чубакова — Новости Дубровно\nПесні гучаць над вёскай Чубакова\n02.09.2020 320 alexandra\nЖыццё ідзе сваёй чарадой. Адна пара вядзе за сабой другую. Восеньская прыемная стома змяняе вясеннюю ўзрушанасць і летнюю спякоту. Асабліва гэта адчуваецца ў маленькіх населеных пунктах, дзе полымем пылаюць вяргіні, дзе да хат прытуліліся стагі з сенам і дрывотнікі, прыгатаваныя на зіму. Дзе сярод неадкладных работ людзі знаходзяць час для адпачынку з сябрамі пад добрую песню.\nМенавіта на такой сустрэчы нам давялося пабываць у вёсачцы Чубакова. Самадзейныя артысты Станіславоўскага СДК разгарнулі канцэртную пляцоўку побач з домам Ганны Гаўруцікавай.\n—Такія сустрэчы, прысвечаныя Году малай радзімы, мы праводзім па ўсіх аддаленых вёсках нашага сельскага Савета, — расказвае дырэктар Станіславоўскага СДК Галіна Сіманькова. — Напрыклад, у Чубакова зараз два дзясяткі жыхароў. Гэта людзі рознага ўзросту, але вельмі актыўныя. Вось і зараз мы атрымалі запрашэнне ад старэйшыны вёскі Сяргея Аляксандравіча Чаркасава. Самадзейныя артысты, удзельнікі вакальных гуртоў — дзіцячага «Рэчанька» і дарослага «Сяляначка» — прывезлі свае лепшыя нумары. А паколькі мясцовыя жыхары добра ведаюць наш рэпертуар, мы гатовы выканаць той нумар, які найбольш падабаецца гледачам, — запэўніла наша субяседніца.\nСонца нетаропка аглядала дагледжанае падвор’е гаспадыні Ганны Гаўруцікавай, набліжаўся жнівеньскі вечар, дзесьці гулі трактары і камбайны, а над Чубакова плылі гукі беларускай песні.\n← Как и в каких случаях дети должны носить маски в условиях пандемии — рекомендации ВОЗ и ЮНИСЕФ\nАграрии Витебской области намолотили 1 млн т зерна →


Ці збіраюцца прадаўцы маскі і дазволілі павысіць цэны з улікам узнікнення коронавірусу? 2020\nЦі збіраюцца прадаўцы маскі і дазволілі павысіць цэны з улікам узнікнення коронавірусу?\nДобры дзень, Yingkai,\nДазволена прадаўцам коронавіруснай маскі прадаваць свае маскі ў адпаведнасці з рынкавымі сіламі. Гэта азначае, што дэфіцытныя вырабы каштуюць даражэй, чым багатыя прадметы, а якасныя вырабы каштуюць даражэй, чым прадметы ніжэйшага гатунку. Гэта датычыцца ўсёй камерцыі, за выключэннем выпадкаў, калі ўрад забараніў такія дзеянні праз кантроль цэн або нармаванне.\nУ мяне няма праблем са свабодным рынкам, але ў мяне праблемы з прыкрыццём. Калі маскам стане цяжка, кошты падаражэюць. Калі будзе дэфіцыт і дзяржаўны кантроль, з'явіцца чорны рынак і, на жаль, продаж падробленых масак. Калі вы думаеце, што вам трэба пара маскі, цяпер самы час іх набыць.\nШто рабіць, калі ў вас ёсць сімптомы коронавируса і гісторыя падарожжаў / кантактаў? Калі мая суседка пытаецца ў мяне пра каранавірус (COVID-19), мяркуючы, што яна не глядзіць тэлевізар, што я павінен ёй сказаць? Што значыць, калі каранавірус называюць «уцечкай зброі»? Які ў вас план выжывання коронавіруса? Калі вы карыстаецеся гелем для дэзінфіцыравання рук, ці дасць вам дадатковая абарона ад коронавірусу, калі вы таксама пакладзеце яго на ноздры?


Пан з намі - Часопіс «Ave Maria»\n20.06.2020|Стол Божага слова|Айцец Павел Мажэйка OP\nДванаццаты звычайны тыдзень, Год А, (21.06.2020)\nНе бойцеся іх, бо няма нічога схаванага, што б не адкрылася, і патаемнага, што б не стала вядомым. Што кажу вам у цемры, гаварыце пры святле, і што на вуха чуеце, прапаведуйце на дахах. Не бойцеся тых, хто забівае цела, душы ж не могуць забіць; а больш бойцеся таго, хто можа душу і цела загубіць у геене. Ці ж не два вераб’і прадаюцца за ас? I ніводзін з іх не ўпадзе на зямлю без волі Айца вашага.\nУ вас жа і валасы на галаве палічаны. Таму не бойцеся: вы вартыя больш за мноства вераб’ёў. Так кожнага, хто вызнае Мяне перад людзьмі, і Я прызнаю перад Айцом Маім, які ў нябёсах. А хто адрокся б ад Мяне перад людзьмі, ад таго і Я адракуся перад Айцом Маім, які ў нябёсах.\n(Мц 10, 26–33)\nНа пачатку кожнай Эўхарыстыі гучаць словы: «Пан з вамі», і мы адказваем: «І з духам Тваім». Гэта значыць, што Пан Бог з намі: і з тымі, хто стаіць з аднаго боку алтара, і з тымі, хто насупраць. Гэтыя словы, калі мы ўсведамляем іх важнасць, могуць падтрымаць і ажывіць нашую веру. Бог з намі — не мы самі прыдумалі гэта. Святар звяртаецца з гэтымі словамі да вернікаў, а вернікі адказваюць яму. Калі б Пан быў толькі на адным баку, гэта ўводзіла б у Літургію дысананс.\nДавайце праз прызму гэтага прывітання, якім распачынаецца святая Імша, паглядзім на нядзельнае Божае слова. Аказваецца, мы сцвярджаем тое, у чым яшчэ раней запэўніў нас Езус, гаворачы пра няспынную Божую апеку, пра тое, што Бог чувае над усім стварэннем. Тым больш — над чалавекам, якому Ён даверыў свет для мудрага карыстання. Бог чувае над намі, бо любіць нас — цябе і мяне. Не трэба хвалявацца, баяцца, што Бог нас да нечага змусіць, як некаторыя бацькі. Але варта звярнуць увагу на тое, ад чаго Езус перасцерагае, тое, чаго насамрэч трэба баяцца. Ён — Бог, і ведае, што сапраўды можа прынесці чалавеку шкоду. Сапраўды, часам мы баімся неістотных рэчаў, не звяртаючы увагу на сапраўдную небяспеку. Напрыклад, мы баімся спазніцца на сустрэчу і, спяшаючыся, рызыкуем сваім здароўем і жыццём. Пан Езус звяртае нашую ўвагу на клопат аб стане нашай душы. Аддаляючыся ад Бога, мы становімся на небяспечны шлях. Дзіця, якое хоча ўцячы, раней ці пазней даб’ецца свайго, у адрозненне ад дзіцяці, якое, хоць і аддаляецца часам, усё роўна шукае позіркам бацькоў.\nБог з намі, трымаймася ж Яго!


Актывісткі «Femen» зніклі пасля акцыі ў Менску\nТры дзяўчыны з украінскага жаночага руху “Femen” зладзілі акцыю каля будынку КДБ у Менску. Аголеныя, яны трымалі плакаты з надпісамі “Свабоду палітычным вязням” ды “Жыве Беларусь!”. Як паведамляецца на іхнай старонцы ў Фэйсбуку, ад 18 гадзіны з дзяўчатамі няма сувязі.\n“Femen” звяртаецца да ўсіх, хто мае інфармацыю аб месцы знаходжання актывістак і просіць дасылаць інфармацыю на e-mail femen.ua@gmail.com, альбо на нумар +38(097)967 1753\nПадчас асвятлення акцыі затрыманы фотажурналістка Юлія Дарашкевіч, відэааператарка “Нашай Нівы” Таццяна Гаўрыльчык, і незалежны журналіст Алесь Баразенка, што супрацоўнічае з тэлеканалам “Белсат”.\n“Алесь зараз знаходзіцца ў РАУС Цэнтральнага раёну. Міліцыянты заявілі, што ён не падобны на сваё фота ў пашпарце. Верагодна, яго трымаюць дзеля “высвятлення асобы”, — распавяла “Белсату” незалежная журналістка Аліна Радачынская. Па яе словах, міліцыянты таксама гаворылі Аляксандру Баразенку, што ім удалося затрымаць і удзельніц акцыі — дзяўчын з украінскага руху “Femen”.\nПрэс-сакратар Амбасады Украіны ў Беларусі Аляксей Емяльяненка паведаміў “Белсат”, што інфармацыі наконт затрымання ў іх пакуль няма. “Безумоўна, калі гэта спраўдзіцца, амбасада будзе рэагаваць і акажа ўсю неабходную дапамогу суайчынніцам”, — запэўніў прэс-сакратар.


Лукашэнка дачакаўся інаўгурацыі Януковіча\n25 люты 2010, 09:31\nСёньня ва інаўгурацыі новаабранага прэзыдэнта Ўкраіны Віктара Януковіча возьмуць удзел кіраўнік Беларусі Аляксандар Лукашэнка і міністар замежных спраў Сяргей Мартынаў. Што чакаць у стасунках паміж афіцыйным Менскам і Кіевам?\nПаводле прэзыдэнцкай прэсавай службы, кіраўнік Беларусі правядзе “шэраг міжнародных сустрэчаў”. Паводле прадстаўніка прэсавай службы Міністэрства замежных спраў Украіны, на цырымонію інаўгурацыі прыбываюць адзінаццаць дэлегацый на такім высокім узроўні. Пра якія ж сустрэчы можа ісьці гаворка? У прэсавай службе ўкраінскага МЗС сказалі:\n“Інаўгурацыя – гэта асноўны плян мерапрыемстваў. А якія далей у яго пляны, я не магу сказаць. Пакуль з МЗС гэта не ўзгаднялася. Якія пажаданьні адносна двухбаковых сустрэчаў ці асабістай праграмы, я тут не магу сказаць”.\nТое, што ў складзе дэлегацыі ёсьць Сяргей Мартынаў, дае падставы меркаваць, што ў яго можа адбыцца сустрэча з вярхоўным прадстаўніком Эўразьвязу па зьнешніх сувязях і палітыцы бясьпекі Кэтрын Эштан. Нагадаем, на гэтым тыдні ў Брусэлі адбылася сустрэча міністраў замежных спраў краінаў Эўразьвязу, на якой абмяркоўвалася сытуацыя ў Беларусі. Пасьля яе спадарыня Эштан выказала надзею на сустрэчу ў Кіеве з Сяргеем Мартынавым.\nЦі адбудзецца гэтая сустрэча? Прэсавы сакратар Міністэрства замежных спраў Беларусі Андрэй Папоў сказаў, што гэта, маўляў,залежыць ад таго ці паедзе ў Кіеў Мартынаў.\nНагадаем, што падчас выбараў 2005 году кіраўнік Беларусі пасьпешліва даслаў віншаваньне Віктару Януковічу. А потым прайгнараваў інаўгурацыю прэзыдэнта Віктара Юшчанкі. У Кіеў паехаў тагачасны старшыня Палаты прадстаўнікоў Уладзімер Канапалёў. Прадстаўнікі афіцыйнага Менску казалі, што Лукашэнка, маўляў, ня любіць езьдзіць на падобныя мерапрыемствы.\nШто чакаць цяпер у стасунках паміж афіцыйным Менскам і Кіевам? Паводле ўкраінскага палітоляга Косьці Бандарэнкі, для афіцыйнага Менску Ўкраіна застаецца стратэгічным партнэрам у энэргетычнай сфэры. Ён адзначае, што і ў Эўропе памянялася стаўленьне да Беларусі:\n“Апошнія візыты Лукашэнкі паказалі, што ён перастаў быць ізгоям у Эўропе і да яго сталі больш пільна прыглядацца асабліва на фоне яго сварак з Расеяй”.\nА ці могуць Януковіч і Лукашэнка разам процістаяць ціску з боку Расеі?\n“Могуць. І ў Расеі гэта цудоўна разумеюць і асьцерагаюцца падобнага саюзу”.\nБеларускі палітоляг Андрэй Фёдараў мяркуе, што падчас свайго першага замежнага візыту ў Брусэль, Віктар Януковіч наўрад ці будзе выступаць адвакатам Лукашэнкі:\n“Я думаю, што гэта выключана. Ён, канечне, бываў там як прэм’ер-міністар у свой час. Але ён будзе вырашаць свае справы і, я думаю, ніякіх размоваў на пабочныя тэмы там проста ня будзе”.\nА ці будзе Януковіч будаваць свае дачыненьні з афіцыйным Менскам не азіраючыся на Брусэль?\n“Хутчэй за ўсё так яно і будзе. Але і Юшчанка, фактычна, гэтак жа рабіў. Палітыка Ўкраіны да Беларусі і беларуска-ўкраінскія стасункі застануцца, практычна, тымі ж самымі. У асноўным – эканоміка. А палітыка – гэта толькі, калі нешта ўжо так падапрэ”.\nЯнуковіч абірае Брусэль перад Масквой\nУкраінскі ляндшафт перад інаўгурацыяй


Каб перамагчы, адкрый сваю дзікую прыроду. Што глядзець у кіно на гэтым тыдні – RH.by\nКаб перамагчы, адкрый сваю дзікую прыроду. Што глядзець у кіно на гэтым тыдні\nСямейнае фэнтэзі “Вялікі і добры велікан” – добрая казка, якая абавязкова вас здзівіць. Рэжысура Стывена Спілберга аздобленая музыкай кампазітара “Зорных войнаў”, “Спіса Шындлера” і іншых вядомых карцін Джона Уільямса.\nАбодва майстры стварылі такую атмасферу казкі, якая будзе прабіраць вас да мурашак. Пры гэтым не трэба чакаць ад фільма двайнога сэнсу ці глыбокага драматызму. І хаця гэта лёгкая і прыемная казка, яна знятая на такім узроўні, што пакідае ў гледача ўздых захаплення.\nДзяўчынка Сафі ніяк не магла заснуць. Апоўначы яна ўбачыла велікана, які падыходзіў да суседніх дамоў і дзьмуў у дамы спальняў. Велікан убачыў Сафі, схапіў яе і панёс дадому ў краіну веліканаў.\nЁн быў адзіным добрым веліканам і пад сакрэтам збіраў добрыя сны, а пасля ноччу раздаваў іх дзеткам. А яшчэ ў велікана такія вушы, што ён чуе, пра што сны ў дзяцей, і не дазваляе ім сніць кашмары.\nФільм пад слоганам “Калі твой сябра велікан, цябе чакаюць вялікія справы” – найлепшая прапанова для сямей з дзецьмі.\nСлоган баевіка “Тарзан. Легенда” падкупляе простасцю – “Чалавек. Прырода”. Гледачу прапануюць паназіраць за акцёрам шведскага паходжання Аляксандрам Скарсгардам у ролі галоўнага персанажа.\nУ гэтай гісторыі мы бачым і тое, як бацькі галоўнага героя трапілі ў джунглі і чаму Тарзан застаўся адзін. Праз шмат год ён апынаецца ў Лондане, дзе яго чакае звычайнае чалавечае жыццё і нават жаніцьба з прыгажуняй Джэйн.\nАле каралева дала яму даручэнне вярнуцца ў Конга і прааналізаваць сітуацыю на рудніку па здабычы алмазаў.\nПадазрэнні каралевы не былі марнымі – на рудніках адзін з кіраўнікоў праварочваў незаконную схему для сваёй нажывы. А калі Тарзан паспрабаваў яго спыніць, то злодзей узяў у заложнікі Джэйн.\nІ для Тарзана надыходзіць момант, калі для перамогі яму даводзіцца вярнуцца да сваёй іншай паловы сябе, да вытокаў дзікай прыроды ў чалавеку.\nПейзажы Афрыкі, і ўвогуле візуальная частка карціны, стануць для вас смачнай абгорткай, у якую загорнуты знаёмы сюжэт.\nДрама “Да сустрэчы з табой” – найлепшы спосаб правесці рамантычны вечар. У фільме шмат выдатных жартаў, якія разбаўляюць кранальную любоўную гісторыю.\nДзяўчына згубіла працу і цяпер шукае новую. Ёй трапляецца прапанова даглядаць паралізаванага маладзёна. Маладыя людзі знаёмяцца і змяняюць жыццё адзін аднаго. З кінатэатра вы выйдзеце з пазітыўным настроем і добрымі думкамі.\nЖахі пра апакаліпсіс атрымалі новы сюжэт. У карціне “Мабільнік” людзі ператвараюцца ў зомбі праз імпульс з сотавага тэлефона. Чарговая карціна пра знішчэнне чалавецтва і адзіны шанец выратаваць блізкіх.\nПредыдущая статьяМаладзечна – горад для маладых? Што гаварылі падчас дыскусіі на гэтую тэму\nСледующая статьяНа канцэрце Дзмітрыя Рудыка ў Вілейцы танцавала ўся плошча (Фота)


Еўрапейскія гульні 2019: як будзе арганізавана барацьба з допінгам\nНамеснік дырэктара Дырэкцыі II Еўрапейскіх гульняў Анатоль Котаў у студыі радыё Sputnik Беларусь адказаў на пытанні аб падрыхтоўцы да II Еўрапейскіх гульняў. 08.02.2018, Sputnik Беларусь\nеўрапейскія гульні-2019, анатоль котаў, мінск, беларусь, спорт, навіны , у беларусі\n14:55 08.02.2018 (абноўлена: 14:58 08.02.2018)\nНамеснік дырэктара Дырэкцыі II Еўрапейскіх гульняў Анатоль Котаў у студыі радыё Sputnik Беларусь адказаў на пытанні аб падрыхтоўцы да II Еўрапейскіх гульняў.\nБеларуская сталіца прыме II Еўрапейскія гульні з 21 па 30 чэрвеня 2019 года. У праграме спаборніцтваў 15 відаў спорту, атлеты будуць спаборнічаць на 12 пляцоўках.\nПрэзідэнт Беларусі Аляксандр Лукашэнка паабяцаў, што ІІ Еўрапейскімі гульнямі будзе жыць увесь беларускі народ, і будуць прыкладзеныя ўсе намаганні для таго, каб гэта былі лепшыя гульні.\n"Цырымоніі адкрыцця і закрыцця II Еўрапейскіх гульняў, якія Беларусь прыме ў 2019 годзе, павінны быць арганізаваныя на высокім узроўні, але без пампезнасці", — сказаў прэзідэнт. Прычым ствараць іх беларусы павінны ўласнымі сіламі.\nЯк выконваецца даручэнне кіраўніка дзяржавы, у студыі радыё Sputnik Беларусь распавёў намеснік дырэктара Дырэкцыі II Еўрапейскіх гульняў Анатоль Котаў.\nАгенцтва Sputnik з'яўляецца інфармацыйным партнёрам II Еўрапейскіх гульняў.


Аман адмовіўся ад праекту Лукашэнкі па забудове гістарычнага Менску\n27 ліпень 2012, 16:44\nЛукашэнка губляе патэнцыйных інвэстараў. Аман адмовіўся ад шматмільённага праекту ў цэнтры Менску. Пад пагрозай — шматмільярдны праект «Мінск-Сіці».\nДзяржаўны рэзэрвовы фонд султанату Аман адмовіўся ад рэалізацыі інвэстыцыйнага праекту, які прадугледжваў ўзьвядзеньне ў гістарычным цэнтры Менску жылога комплексу, бізнэс-цэнтру і пяцізоркавага гатэлю з агульнай сумай інвестыцыяў 150 мільёнаў даляраў з-за нерэнтабэльнасьці праекту.\nЗгодна з указам Лукашэнкі, дзяржфонд Аману атрымаў у прыватную ўласнасьць ўчастак у Менску плошчай 2,6 га ў межах вуліцаў Янкі Купалы — Максіма Багдановіча — ракі Сьвіслач без правядзеньня аўкцыёну за 10 мільёнаў даляраў.\nАгульны аб’ём інвэстыцыяў ацэньваўся ў 150 мільёнаў даляраў. Праект плянавалася рэалізаваць да 2016 году.\nУ рамках праекту плянавалася зьнесьці выстаўны цэнтар «Белэкспа» й будынак былога жаночага базыльянскага кляштару, дзе ў савецкі час разьмяшчаўся будынак 2-га гарадзкога шпіталю.\nУ лютым аманскі інвэстар папрасіў адкласьці рэалізацыю праекту на паўгода, а затым адмовіўся ад праекту.\n«Мінск-Сіці» пад пагрозай\nАкрамя гэтага, урад Беларусі разарваў інвэстыцыйную дамову з кампаніяй IteraVnukovo Ltd (Рэспубліка Кіпр) на рэалізацыю праекту «Мінск-Сіці», заключаную ў кастрычніку 2008 года.\nПаводле праекту, Менскі авіярамонтны завод меў быць перанесены з гораду на тэрыторыю Нацыянальнага аэрапорту «Мінск». На яго месцы быць пабудаваныя элітныя і звычайныя жылыя дамы, а таксама ўся спадарожная інжынерная, транспартная і сацыяльная інфраструктура.\nЗьнішчэньне старога Менску\nАгульны кошт праекту, які «Ітэра» пачала рэалізоўваць у пачатку 2009 года, ацэньвалася ў суму каля $ 5 млрд. Завяршыць будаўніцтва «Мінск-сіці» плянавалася да 2020 года.\nРашэньне аб скасаваньні дамовы з МГК «Ітэра» было прынятае Аляксандрам Лукашэнкам пасьля таго, як тэмпы рэалізацыі праекту «Мінск-сіці» былі ацэненыя як нездавальняючыя: ад пачатку ажыцьцяўленьня праекту ў 2009 годзе асвоена каля 0,5% заяўленага аб’ёму інвэстыцыяў. Прадстаўнікі «Ітэры» тлумачылі павольныя тэмпы асваеньня інвэстыцыяў наступствамі леташняга валютна-фінансавага крызісу ў Беларусі, з-за якога праект стаў стратным.\nБеларускія ўлады заявілі аб пошуку новага інвэстара для «Мінск-сіці», праект будзе выстаўлены на міжнародны конкурс.


★Лиллиан★[Бясплатна] даведацца значэнне імя на сайце Імёны Свету. Даведацца значэнне імя Лиллиан. Значэнне імя Лиллиан. Лиллиан значэнне імя. Паходжанне імя Лиллиан. Таямніца імя Лиллиан. Тлумачэнне імя Лиллиан. - Імёны Свету.\nГалоўная » Алфавіт імёнаў » Імя Лиллиан\nЛиллиан - у рускай мове, жаночае поўнае імя.\nЛиллиан, у рускай мове, жаночае поўнае імя.\nКраткое значение имени Лиллиан.\nЗначэння жаночага імя Лиллиан пакуль няма.\nКраткие формы имени Лиллиан:\nИнтерпретация значения букв имени Лиллиан.\nЛітара Л ў імя Лиллиан: тонкае ўспрыманне прыгажосці, артыстычныя (мастацкія) таленты, імкненне падзяліцца ведамі і адчуваннямі з партнёрам. Папярэджанне свайму ўладальніку не марнаваць жыццё марна, знайсці сваё сапраўднае прызначэнне.\nЛітара А ў імя Лиллиан: сімвал пачатку, жаданне пачынаць і ажыццяўляць, імкненне да фізічнага і духоўнага камфорту.\nЛітара Н ў імя Лиллиан: знак пратэсту, унутраная сіла не прымаць усе запар, без разбору, востры крытычны розум, цікавасць да здароўя. Руплівы працаўнік, але не пераносіць "мартышчынай працы".


Беларускі Партызан :: Кампенсацыю маральнай шкоды павінен менавіта КДБ?\nКампенсацыю маральнай шкоды павінен менавіта КДБ?\nСуд прызнаў утрыманне фігуранта справы патрыётаў пад вартай правамоцным і адмовіў яму ў кампенсацыі.\nСуд прызнаў утрыманне фігуранта «справы патрыётаў» пад вартай правамоцным і адмовіў яму ў кампенсацыі, паведамляе Радыё Свабода.\nНа думку прадстаўніка Змітра Крамянецкага Марыі Колесавай-Гудзілінай, прызнаваць права Крамянецкага на кампенсацыю маральнай шкоды павінен менавіта КДБ, паколькі закрываў справу ў дачыненні да Крамянецкага гэты орган, а не Сьледчы камітэт (гэта адбылося яшчэ 2 чэрвеня). Раней Крамянецкі атрымаў ад Следчага камітэта паведамленне аб тым, што адказ аб магчымасці кампенсацыі ён павінен атрымаць у КДБ.\n14 снежня суддзя Анціпчук абвясьціла рашэнне, згодна з якім утрыманне Змітра Крамянецкага пад вартай прызнанае правамоцным, а ягоная позва з патрабаваньнем кампенсацыі маральнай шкоды адхіленая. Агулам пад вартай Зміцер Крамянецкі правёў 9 сутак. Ён збіраецца абскарджваць рашэнне суда.\nЗміцер Крэмянецкі падаў позву аб кампенсацыі нанесенай яму маральнай шкоды яшчэ ў жніўні, пакуль гэта адзіны фігурант «справы Белага легіёна», які спрабуе атрымаць кампэнсацыю ад дзяржавы.\nАктывіст «Маладога Фронту» Зміцер Крамянецкі быў затрыманы 23 сакавіка і правёў за кратамі ў СІЗА на вуліцы Валадарскага 9,5 сутак. Па «справе Белага легіёна» ён знаходзіўся ў статусе падазраванага, абвінавачванні Крамянецкаму прад’яўленыя не былі.\nДата стварэння навіны 14.12.2017


Эканоміка - Шумілінскае райпа прызнанае банкрутам - Дыялёг - Online газэта\nВы тут: Галоўная Эканоміка Шумілінскае райпа прызнанае банкрутам\nШумілінскае райпа прызнанае банкрутам\nЭканоміка | Віцебская вобласьць | Актуальна\nЭканамічны суд Віцебскай вобласьці прызнаў эканамічна неплацежаздольным Шумілінскае раённае спажывецкае таварыства (райпа) і адкрыў у дачыненьні да даўжнiка ліквідацыйную вытворчасьць тэрмінам на адзін год, паведамляе БЕЛТА.\nПасьля ўступленьня ў законную сілу пастановы суду антыкрызысны кіраўнік Валер Байкоў павінен распачаць пагашэньне заяўленых патрабаваньняў 147 конкурсных крэдытораў у аб'ёме каля 3,97 млн рублёў за кошт продажу маёмасьці банкрута. Кошт актываў даўжніка ацэньваецца амаль у 4,5 млн. Аднак, як адзначыў Валер Байкоў, гэтага можа не хапіць для поўнага разьліку з крэдыторамі, бо асноўную масу маёмасьці складаюць нізкаліквідныя актывы, у тым ліку маральна састарэлае, разукамплектаванае абсталяваньне, лядашчая нерухомасьць. Акрамя таго, з прыкладна сотні выяўленых капітальных будынкаў і збудаваньняў толькі 4 аб'екты маюць поўны камплект рэгістрацыйных дакумэнтаў, датычна астатніх будынкаў трэба будзе правесьці працу па рэгістрацыі, на што спатрэбяцца часавыя і фінансавыя рэсурсы.\nСправа пра банкруцтва прадпрыемства распачатая ў студзені 2018 году з ініцыятывы даўжніка. Пастановай сходу ўпаўнаважаных, якое зьяўляецца вышэйшым органам кіраваньня таварыства, прынятае рашэньне пра немэтазгоднасьць дасудовага аздараўленьня. Асноўным відам дзейнасьці таварыства зьяўляецца раздробны гандаль у неспэцыялізаваных крамах прадуктамі харчаваньня. Паводле інфармацыі на чэрвень 2018 году колькасьць штатных супрацоўнікаў складала 32 чалавекі, зь якіх 14 работнікаў знаходзіліся ў сацыяльным адпачынку па доглядзе дзіцяці.


Як выжывала літоўская эканоміка пасьля падвышэньня цэнаў на газ?\n22 студзень 2007, 16:43\nРадыё Свабода 15 гадоў таму, калі краіны Балтыі набылі незалежнасьць, Расея адразу ж пачала прадаваць ім энэрганосьбіты па рынкавых цэнах. Як у тых умовах выжывала насельніцтва і як выжывала эканоміка? Распавядае старшыня літоўскай партыі кансэрватараў, былы прэмьер-міністар Літвы Андрус Кубілюс.\nКубілюс: “Гэта было ясным прызнаньнем таго, што мы робімся незалежнай дзяржаваю, зь якой Расея гандлюе на такіх жа ўмовах, як і з краінамі Заходняй Эўропы.\nЗразумела, на самым пачатку, калі газавыя цэны падвысіліся, мы жылі на пазыках Міжнароднага Валютнага Фонду і Ўсясьветнага банку. І гэтая дапамога была вельмі патрэбная. З другога боку, нашыя вытворцы вымушаныя былі вельмі хутка знайсьці свае нішы як на мясцовым рынку, гэтак і на замежных. Напачатку гэта быў усё яшчэ рынак Расеі, але да 1998 году абылася значная пераарыентацыя нашага гандлю, зараз большая частка нашага экспарту ідзе на Захад.\nЯ лічу вельмі карысным тое, што мы ўжо даўно працуем на нармальных цэнах на газ, бо калі б мы працавалі на танным газе, то быў бы псыхалягічны бар''ер разьвіцьця прадукцыйнасьці сваёй вытворчасьці. Было б прасьцей не шукаць міжнародныя рынкі, а спадзявацца на танныя рэсурсы. Калі эканоміка спадзяецца на танныя рэсурсы, яна робіцца вельмі залежнай ад гэтых рэсурсаў, і гэта пагражае ёй вялікімі праблемамі і ў рэшце рэшт вялікай катастрофай”.\nГэта быў старшыня партыі кансэрватараў Літвы, былы кіраўнік ураду гэтай краіны Андрус Кубілюс. Калегу дапаўняе дапаўняе дэпутат Сэйму Літвы Вацлаў Станкевіч:\nСтанкевіч: “Зразумела, гэта было неспадзявана для Літвы. Але, з другога боку, людзі разумелі, што Літва ідзе да незалежнасьці. І калі мы канстатавалі, што Масква ўзьнімае цэны на газ і асабліва на мазут, то і ўрад, і літоўскае грамадзтва зразумелі, што трэба эканоміць.\nПамятаю, што адну зіму гарачая вада падавалася ў дамы ня кожны дзень. Было цяжка, але ўсе ведалі, чаму гэта так робіцца. Амаль усе жыхары Літвы мелі адзіную мэту – зрабіць Літву незалежнай краінай. Таму цярпелі. А цяпер у нас, здаецца, усё добра.\nГрамадзяне Беларусі павінны зразумець, што ўсё каштуе: каштуе газ, каштуе мазут, каштуе цяпло ў іх дамох. Я цяпер, на жаль, нячаста, але бываю ў Беларусі, і бачу, што там людзі мяркуюць, што гэта ўсё мусіць быць задарма, што пра гэта мусіць клапаціцца ўрад і ніхто болей. Трэба ўсё лічыць і трэба эканоміць. У нас напачатку 1990-х гадоў людзі масава куплялі лічыльнікі цяпла. Потым, памятаю, пачалі мяняць вокны ў школах, у грамадзкіх установах, у кватэрах, каб эканоміць цяпло. І так, крок за крокам, грамадзтва прызвычайваецца да таго, што ўсё каштуе, што ўсё трэба лічыць, і такім чынам пераходзіць да рынкавай эканомікі”.


Хутка: Чаму прадукцыйнасць з'яўляецца ключавой для разумнага маркетолага | Martech Zone\nЧацвер, верасень 29, 2016 Субота, люты 13, 2021 Douglas Karr\nДля дасягнення поспеху ў сучасных умовах, якія хутка рухаюцца і арыентаваны на канчатковых карыстальнікаў, маркетолагі маюць патрэбу ў хуткім, бяспечным і гнуткім рашэнні, якое можа дастаўляць змест у рэжыме рэальнага часу. Платформа Fastly паскарае вэб-сайты і мабільныя прыкладання, набліжаючы змесціва да карыстальнікаў, забяспечваючы паляпшэнне і бяспеку працы ва ўсім свеце. Ключ да разумнага маркетынгу - гэта вызначэнне прыярытэтнасці для павышэння канверсіі.\nХутка агляд рашэння\nХутка з'яўляецца сетка дастаўкі кантэнту (CDN), які дае прадпрыемствам поўны кантроль над тым, як яны абслугоўваюць кантэнт, беспрэцэдэнтны доступ да прадукцыйнасці ў рэжыме рэальнага часу аналітыка і магчымасць кэшаваць непрадказальна змяняецца змест (напрыклад, спартыўныя вынікі ці цэны на акцыі) на мяжы.\nКліенты хутка робяць лічбавы кантэнт, напрыклад відэа, відэа, старонкі прадуктаў, артыкулы і г.д., даступнымі праз свае вэб-сайты і праз Інтэрнэт-даступны (размешчаны) інтэрфейс праграмнага забеспячэння (API). Кліент можа ствараць кантэнт (змест, згенераваны кліентамі), напрыклад, новую старонку прадукту альбо відэа, як і канчатковыя карыстальнікі кліента (напрыклад, каментарыі, якія ствараюцца карыстальнікамі). Затым CDN Fastly робіць перадачу гэтага змесціва больш эфектыўнай, часова захоўваючы копіі ў прамежкавых месцах, бліжэйшых да канчатковага карыстальніка. Працэс захоўвання гэтых копій вядомы як "кэшаванне", выдаленне састарэлага змесціва называецца "ачысткай", а месцы сервераў, у якіх яны захоўваюцца, называюцца "PoPs".\nХутка размяшчае кластары кэш-сервераў у ключавым геаграфічным месцазнаходжанні, кожны з якіх называецца пунктам прысутнасці (PoP). Кожны POP змяшчае кластар сервераў хуткага кэшавання. Калі канчатковыя карыстальнікі запытваюць аб'екты змесціва кліента, хутка дастаўляе іх з любога з месцаў кэша, бліжэйшага да кожнага канчатковага карыстальніка.\nFastly забяспечвае дзясяткі тысяч вэб-сайтаў для кампаній, пачынаючы ад малога і сярэдняга бізнесу, заканчваючы аддзеламі буйных прадпрыемстваў у розных галінах прамысловасці (уключаючы лічбавую публікацыю, электронную камерцыю, онлайн-відэа і аўдыя, SaaS, а таксама турыстычныя і гасціннасці) . Сярод бягучых кліентаў Twitter, Hearst, Stripe, GitHub, BuzzFeed, KAYAK, Dollar Shave Club і About.com.\nЧаму маркетолагі павінны клапаціцца пра CDN\nНа каманду распрацоўшчыкаў спадзяюцца будаваць маштабы і маштабы, у той час як маркетынг хоча наступнай вялікай справы - і яна спатрэбілася ўчора. Хуткасць і прадукцыйнасць старонкі маюць вырашальнае значэнне для канчатковага карыстання; таму каманды распрацоўшчыкаў павінны выкарыстоўваць сетку дастаўкі кантэнту (CDN). Ёсць дзве асноўныя прычыны, чаму маркетолагі і ІТ павінны клапаціцца пра CDN:\nCDN дапамагаюць палепшыць канверсію кліентаў\nДаследаванні паказваюць, што павольны час загрузкі з'яўляецца галоўнай прычынай таго, што больш за 70% інтэрнэт-пакупнікоў адмаўляюцца ад вазоў. Паводле аднаго з даследаванняў, "дзве траціны пакупнікоў у Вялікабрытаніі і больш за палову тых, хто ў ЗША, заяўляюць, што марудлівасць сайтаў - галоўная прычына, па якой яны адмовіліся б ад пакупкі". CDN можа аптымізаваць час загрузкі старонкі і паменшыць латэнтнасць вашага веб-сайта, што, у сваю чаргу, паспрыяе большаму пераўтварэнню свінцу. Палепшаны час загрузкі можа азначаць розніцу паміж бездакорным і добрым карыстацкім досведам пры павольнай мабільнай сувязі.\nХутка распрацаваў свой CDN, каб даць камандам распрацоўшчыкаў поўны кантроль над тым, як яны абслугоўваюць кантэнт, што дазваляе ім быць упэўненымі, што пакупнікі ў Інтэрнэце могуць паспяхова праглядаць - і, што больш важна, набываць - прадукты. CDN Fastly кэшуе змесціва на краёвых серверах, што азначае, што калі карыстальнік клікае на вашым сайце, яго запыт павінен падарожнічаць толькі да геаграфічна бліжэйшага да іх сервера, а не да зваротнага сервера (што можа быць даволі далёка не там, дзе знаходзяцца карыстальнікі). А Нядаўні апытанне выявілі, што 33% спажыўцоў радзей купляюць у кампаніі ў Інтэрнэце, калі яны адчуваюць дрэнную працу сайта, і што 46% накіруюцца на сайты-канкурэнты. Для таго, каб забяспечыць станоўчы досвед і значна павялічыць шанец кліента вярнуцца на ваш сайт у будучыні, змест павінен быць дастаўлены карыстальнікам як мага хутчэй.\nДадзеныя з CDN могуць фактычна інфармаваць вашу маркетынгавую стратэгію\nРаздробны продаж Omnichannel становіцца статус-кво; Пакупнікі даследуюць тавары ў Інтэрнэце і на мабільным тэлефоне, перш чым ісці ў краму па крамах. Па словах Adweek, 81% пакупнікоў даследуюць у Інтэрнэце перад пакупкай, але 54% пакупнікоў у Інтэрнэце хочуць убачыць тавар перад пакупкай. Улічваючы гэтую тэндэнцыю, маркетолагі павінны вызначыць, наколькі паспяховыя маркетынгавыя намаганні ў Інтэрнэце (электронная пошта, прома-рэклама, рэклама і сацыяльныя сеткі) з пункту гледжання карэляцыі з продажамі ў крамах.\nCDN можа дапамагчы інфармаваць Інтэрнэт-маркетынгавыя стратэгіі, даючы камандам зразумець, як Інтэрнэт-маркетынг падтрымлівае продажы ў крамах, і робячы магчымымі маркетынгавыя кампаніі. З дапамогай GeoIP / Геаграфічнага выяўлення Fastly маркетолагі могуць параўноўваць прагляды старонак пэўнага тавару і паказваць сувязь паміж даследаваннямі ў Інтэрнэце і пакупкамі ў краме. Напрыклад, лічбавыя маркетолагі могуць выкарыстоўваць тэхналогію Fastly для геаградавання на пэўную колькасць кіламетраў вакол крамы і паглядзець прагляд старонкі аналітыка для канкрэтнага пункта. Продажы ў крамах можна параўнаць і параўнаць з праглядамі старонак у Інтэрнэце, каб вызначыць, ці існуе сувязь паміж пакупніком, які праглядае Інтэрнэт, а потым купляе ў крамах, і маркетолагі могуць адпаведна наладзіць рэкламныя намаганні.\nДадаткі маякоў выкарыстоўваюцца для збору дадзеных аб паводзінах спажыўцоў і арыентацыі на кліентаў на аснове пераваг, блізкасці і г.д. для павелічэння ўдзелу - жыццёва важных элементаў сучаснай маркетынгавай стратэгіі. Выкарыстанне CDN з краёвымі кэшамі для спынення маякоў адсочвання бліжэй да спажыўца можа паскорыць разгортванне прыкладанняў і спрасціць збор важных маркетынгавых дадзеных.\nДапамагаюць і інструменты кантролю прадукцыйнасці\nКалі вы тып маркетолага, які пастаянна праводзіць кампаніі і тэсціраванне A / B, вы павінны сачыць за тым, як ваша праца ўплывае на прадукцыйнасць вашага сайта.\nІнструменты кантролю прадукцыйнасці Інтэрнэту могуць дазволіць маркетолагам кантраляваць усе элементы веб-сайтаў і мабільных прыкладанняў. Гэтыя інструменты дазваляюць праверыць і атрымаць аналітыка для любога аспекту інфраструктуры сайта, уключаючы такія дадзеныя, як час падключэння, адказ DNS, маршрут трасавання і г. д. Пры сінтэтычным маніторынгу сайты могуць быць правераны з "чыстай лабараторыі", што асабліва карысна пры спробе вызначыць, як новы функцыя, дададзеная на старонку (напрыклад, рэклама ці піксель адсочвання), уплывае на прадукцыйнасць усяго вашага сайта і, такім чынам, вызначыць, ці сапраўды ён будзе прапаноўваць станоўчую рэнтабельнасць. Сучасны CDN можа паскорыць і ўпарадкаваць тэсціраванне A / B, што дазваляе маркетолагам праглядаць вынікі ў рэжыме рэальнага часу, захоўваючы пры гэтым аптымальную прадукцыйнасць сайта.\nМаркетолагі таксама часта дадаюць "староннія" элементы на свой вэб-сайт або мабільнае прыкладанне - такія рэчы, як убудовы для сацыяльных сетак, убудовы для відэа, тэгі для адсочвання і рэклама. Але гэты тып старонняга кантэнту часта можа паменшыць прадукцыйнасць сайта. Гэта яшчэ адзін добры прыклад таго, чаму маніторынг прадукцыйнасці важны - каб убудовы і дапаўненні, якія выкарыстоўваюцца на сайце, не прыводзілі да яго павольнай загрузкі альбо збою.\nТэматычнае даследаванне сеткі дастаўкі кантэнту - Stripe\nStripe - гэта плацежная платформа, якая апрацоўвае мільярды долараў у год для сотняў тысяч кампаній - ад нядаўна запушчаных кампаній да кампаній Fortune 500. Паколькі прыняцце грошай з'яўляецца крыніцай жыцця любога бізнесу, Stripe спатрэбіўся эфектыўны спосаб хутка абслугоўваць свае статычныя актывы, захоўваючы пры гэтым бяспеку для сваіх карыстальнікаў. Выбіраючы CDN, Stripe шукаў партнёра, які мог бы дапамагчы ім падтрымліваць высокую надзейнасць, адначасова аптымізуючы прадукцыйнасць. Stripe звярнуўся да Fastly, які яны знайшлі надзвычай простым у наладжванні і забяспечылі цудоўную падтрымку кліентаў.\nЗдольнасць хутка паскараць дынамічны кантэнт і кэшаваць статычныя актывы дапамагла скараціць час загрузкі Stripe Checkout (убудаванай формы аплаты для настольных, планшэтных і мабільных прылад) больш чым на 80%. Гэта прывяло да значных пераваг для карыстальнікаў Stripe: для канчатковага кліента, які карыстаецца мабільнай сувяззю, гэта розніца паміж жудасным вопытам пакупкі і добрым. Прадпрыемствы выкарыстоўваюць Stripe рознымі спосабамі, але ў цэлым іх задавальненне Stripe вышэй - і досвед, які яны прадастаўляюць уласным кліентам, пераўзыходзіць іх эфектыўнасць, калі яны значна лепшыя.\nПаглядзець тэматычнае даследаванне\nКлючавыя словы: CDNcdn тэматычнае даследаваннесетка дастаўкі кантэнтухуткапрадукцыйнасцьманіторынг прадукцыйнасціПаласапрадукцыйнасць вэб-сайта


15.06.2012 / 18:55\nТак кажа Надзея Каткавец 5\nЧыноўнікаў, бывае, вельмі цікава чытаць і слухаць. Вось, напрыклад, адзін з іх цягам ледзь не дзясятка гадоў хваліўся, што ў Беларусі захаваны калгасна-саўгасны лад і такім чынам выратавана вёска, выратавана сялянства. Адале той самы чыноўнік раптам, ні з пушчы ні з бору, абвясціў праграму адраджэння вёскі. Дык што, вёска ўжо дала дуба ці яшчэ знаходзіцца ў коме?\nЗ чыноўнікаў аграпрымысловага комплексу журналістам найбольш падабалася сваімі выказваннямі Надзея Каткавец. Цяпер яна (чытайце ўважліва) дырэктар дэпартаменту Аграпрамысловага (менавіта так, з вялікай літары!) комплексу Еўразійскай эканамічнай камісіі. Во якая важная шышка! Г\nутарку з ёю «Звязда» за аўторак 12 чэрвеня надрукавала пад загалоўкам «Надзея Каткавец: „Аб’яднаўшыся, мы зможам дыктаваць сусветныя цэны“». Дрыжыце, Амерыка, Канада, Аўстралія!\nВас абяцалі дагнаць і перагнаць яшчэ з 1930-х (калі не памялюся). А цяпер паставяць на калені.\nУ тэксце тае гутаркі маецца ўрэзка, і буйнымі літарамі ў ёй надрукаваныя такія словы-цытата: «Не трэба звязаваць змены ў беларускай вёсцы з Мытным саюзам і АЭП». Памры — лепей не скажаш. Калі перакласці гэтае выказванне на мову роднай аселіцы, дык чытаем: ад Мытнага саюза і Адзінай эканамічнай прасторы ніякай карысці беларуская вёска не атрымае.\nІ наступны сказ з тае ж урэзкі: «Мне вельмі хацелася б, каб вёска жыла і развівалася, каб туды прыходзіла цывілізацыя, гарадскія ўмовы жыцця, але гэта мала звязана з тым, што робіць зараз Дэпартамент, які я ўзначальваю Маскве».\nЯкое каштоўнае прызнанне! Зрэшты, мы і без Надзеі Каткавец ведаем, што наша вёска ледзь жывая, практычна не развіваецца і што ў яе, мякка кажучы, праблемы з цывілізаваным ладам жыцця. Мытны ж саюз і АЭП цывілізацыі ў нашу вёску не прынясуць. У яго, відаць, іншая задача. Так кажа Надзея Каткавец.\n15.06.2012 / 19:42\nСамы чалавечны чалавек Каця назаўсёды войдзе ў гісторыю і шматлікія жыцьцёвыя гісторыі, як недасяжны майстар мастацкага, жывога, трапяткога слова! З ейнага роліка пра "хаацічэскія цэны" будуць пачынаць вучыць у ВНУ і акадэміях дэкламацыі, рыторыцы, логіцы і замежным мовам - латыне, эсперанта, ангельскай, кітайскай, а таксама класічнай трансянцы. Віва, акадэмія, віва, прафэсоры!\nПрынцэса цырка / Адказаць\n15.06.2012 / 21:26\nЯны, пэўна, выпісалі яе ў «лона братэрскай любові» "чісто поржать", пацешыцца пасьля сытнай вячэры\nугнецённы люд / Адказаць\n15.06.2012 / 22:15\nКалi пераможам трох талсцякоў, мы Надзею вернем на радзiму, як народнае дастаянiе!


Не пашкодзьце сувязь »\n» Не пашкодзьце сувязь\n21-06-2010, 13:54 [ --- ] • Не пашкодзьце сувязь |\nПа просьбе домаўладальнікаў забараняецца іншым асобам капаць траншэі пры рамонце водаправода, пракладцы газаправода.\nМашыністы землярыйных машын не павінны пачынаць работы, пакуль майстар (прараб) не дасць нарад-заданне на іх правядзенне з адзнакай граніц і размяшчэння дзеючых падземных збудаванняў, захаванасць якіх павінна быць забяспечана.\nПашкоджанне ліній і збудаванняў сувязі, якія не выклікалі перапынак у сувязі, тэле- і радыёвяшчанні караюцца штрафам у 6-10 базавых велічынь. Калі сувязь пашкоджана, штраф павялічваецца ад 10 да 30 базавых. І гэта без уліку выдаткаў на аднаўленне ліній і збудаванняў.\nНесанкцыянаваныя земляныя работы нярэдка прыводзяць да збою ў электрасувязі і тэлерадыёвяшчанні, што ўскладняе выклік экстранных служб і стварае іншыя нязручнасці. Таму абавязак кожнага беражліва адносіцца да кабельных ліній і збудаванняў сувязі.\nначальнік раённага вузла электрасувязі.\nПашырэнне паслуг у электрасувязі


На Сенненщине прошло специальное комплексное мероприятие «Внимание – возраст!» — Сенно. Новости Сенно. Голас Сенненшчыны\nНа Сенненщине прошло специальное комплексное мероприятие «Внимание – возраст!»\nВторник, 31 дек., 2019 147 admin\nЗа 11 месяцаў 2019 года на тэрыторыі Сенненскага раёна зарэгістравана 35 злачынстваў, учыненых у адносіне да сталых людзей, што на тры больш, чым за такі ж перыяд 2018 года. Такую сітуацыю не пакінулі без увагі міліцыянеры. Згодна з загадам па РАУС з 10 па 14 снежня ў раёне прайшло спецыяльнае комплекснае мерапрыемства “Увага – узрост!”\nПасля яго завяршэння мы сустрэліся з начальнікам аддзела Віктарам Пракаповічам, каб пагутарыць.\n— Мэта мерапрыемства зразумелая. Як яна дасягалася?\n— Перш за ўсё мы пастараліся праінфармаваць сталых людзей аб спосабах, якімі карыстаюцца злачынцы, каб дасягнуць сваіх мэт. Нашы ўчастковыя міліцыянеры сустракаліся са сталымі людзьмі па месцы іх жыхарства, пабывалі ў калектывах, каб праз дзяцей, унукаў ветэранаў давесці неабходную інфармацыю.\n— Якія злачынствы ўчыняюцца ў адносіне да сталых людзей часцей за ўсё?\n— У большасці выпадкаў сталых людзей абкрадваюць. Пры гэтым, палова крадзяжоў адбываецца з кватэр шляхам свабоднага доступу. Падобнае здараецца таму, што пацярпелыя пакідаюць адкрытымі ўваходныя дзверы, вокны. Рабіць гэтага не варта, нават пакідаючы кватэру на непрацяглы час, скажам, каб зазірнуць на хвілінку да суседзяў. Актыўна карыстаюцца злодзеі і звычкай пакідаць ключы пад дыванком каля дзвярэй, у паштовай скрынцы, у іншых лёгка даступных месцах. А такое здараецца яшчэ даволі часта.\nНярэдка злачынцы трапляюць у дамы, кватэры, калі чалавек трапляе ў бальніцу, едзе на працяглы час у госці. Сігналам аб гэтым служаць газеты, што збіраюцца ў паштовай скрыні. Так што прасіце, каб іх у такім выпадку забіралі вашы суседзі. Не лішнім будзе, каб яны назіралі за вашай кватэрай.\n— Нярэдка ў сродках масавай інфармацыі, Інтэрнэце можна пачытаць, як сталых людзей абкрадваюць, можна сказаць, у іх на вачах.\n— Здараецца і такое. Злачынцы з’яўляюцца пад выглядам сантэхніка, знаёмага вашых суседзяў, выпадковых людзей, якія некага шукаюць. Звычайна ў такіх выпадках просяць нешта прынесці, паказаць. Галоўнае, адцягнуць увагу, каб у гэты час выкрасці грошы, каштоўнасці.\nУ тых выпадках, калі да вас спрабуюць зайсці незнаёмыя людзі, не пускайце іх на парог, размаўляйце з імі праз зачыненыя дзверы. Калі яны праяўляюць настойлівасць, прадстаўляюцца як работнікі нейкіх службаў, запатрабуйце ў іх дакументы, у крайнім выпадку патэлефануйце знаёмым, родзічам, нарэшце, у міліцыю. І яшчэ адна рэкамендацыя. Калі раптам у кватэры патухла святло, не выходзьце на лесвічную пляцоўку. Магчыма электрычнасць адключылі злачынцы, каб выманіць вас з кватэры.\n— Напярэдадні Новага года злачынцы могуць пераапрануцца і ў Дзеда Мароза, прапаноўваць нейкія тавары, падарункі…\n— Выключыць падобнае таксама нельга. Людзі з сумкамі, якія прапаноўваюць тыя ці іншыя рэчы, лекі па зніжаных цэнах, сапраўды часта ходзяць па пад’ездах, вёсках. Сустракаюцца сярод іх і махляры. Не рэкамендуецца купляць у незнаёмых людзей электрабытавыя і іншыя тавары, разменьваць ім грашовыя купюры. Я ўжо не кажу, што варта адмаўляцца ад прапаноў зняць порчу, набыць аўтамабіль, паліва па заніжаных цэнах. Як правіла, гэта заўжды махлярскія дзеянні. Не пазычайце і грошы, у тым ліку сваім блізкім, знаёмым, родзічам без належнага юрыдычнага афармлення ці хаця б сведкаў. У жыцці ўсялякае бывае.\n— Віктар Іванавіч, калі чалавек усё ж такі стаў ахвярай злачынства. Што трэба рабіць, куды звяртацца?\n— Аб учыненым злачынстве трэба адразу ж, без прамаруджвання, паведаміць у міліцыю. Для гэтага існуе нумар 102. У дзяжурную частку Сянна можна патэлефанаваць па тэлефонах 31-77-302, 59-99-533, у дзяжурную часць Багушэўска — 10-88-102, 59-99-532 (гэта мабільныя тэлефоны). Не бойцеся звяртацца ў міліцыю нават, калі вас запалохваюць, калі вам пагражаюць. Беспакаранасць толькі стымулюе злачынцаў да новых дзеянняў.\n← Последний в 2019 году единый день информирования был посвящен традициям, которые появились в стране за годы существования суверенной Беларуси\nГлавная ёлка Сенненщины собрала детей →


Ала Саньнікава: Сьвята «Дзень маці» для мяне не існуе\n14 кастрычнік 2011, 18:25\nЭкс-кандыдат на прэзыдэнта Мікола Статкевіч сустрэўся са сваім бацькам Віктарам Статкевічам. Доўгатэрміновае спатканьне з роднымі ад сёньня распачынаецца ў маладафронтаўца Эдуарда Лобава. Лідэр «Маладога фронту» Зьміцер Дашкевіч і палітвязень Зьміцер Бандарэнка перадаюць падзякі ўсім, хто іх падтрымлівае лістамі і паштоўкамі. Былы кандыдат на прэзыдэнта Андрэй Саньнікаў чакае сустрэчы з адвакатам.\n14 кастрычніка ў Беларусі дзяржаўнае сьвята — Дзень маці. Яно зьявілася ў 1996 годзе на распараджэньне кіраўніка краіны. Ала Ўладзімераўна Саньнікава — маці былога кандыдата на прэзыдэнта Андрэя Саньнікава, асуджанага на пяць гадоў турмы за акцыю пратэсту супраць вынікаў прэзыдэнцкіх выбараў. Гэтае дзяржаўнае сьвята яна сваім ня лічыць:\n«У такіх абставінах для мяне гэтага сьвята няма. Нешта я не прыгадаю, каб і Андрэй мяне таксама віншаваў з гэтым сьвятам. А астатнія — і 8 сакавіка, і Новы год — ён заўсёды мяне віншаваў. Ён вельмі добры сын, але сёньня пра гэта цяжка гаварыць. Ведаем толькі, што ён жывы і здаровы, а больш нічога ня ведаем. Толькі мацярынскі боль застаецца, і ўсё. Лукашэнка вельмі дэманструе сваю любоў да сваіх сыноў і ня думае пра тое, як баліць сэрца ў родных іншых сыноў, якія сёньня за кратамі».\nЯк паведаміла Ала Ўладзімераўна Саньнікава, адвакат Андрэя Саньнікава плянуе наведаць яго ў бабруйскай турме ў панядзелак.\nНапярэдадні двухгадзіннае спатканьне з бацькам атрымаў яшчэ адзін былы кандыдат на прэзыдэнта Мікола Статкевіч. 85-гадовы Віктар Паўлавіч асабліва ўражаны тым, што адміністрацыя шклоўскай турмы забараніла сыну спаткацца з жонкай:\nМне яны сустрэчу дазволілі, а Марыне — не, а яна ж праехала каля 800 кілямэтраў.\n«Мне яны сустрэчу дазволілі, а Марыне — не, а яна ж праехала каля 800 кілямэтраў. Цікава, ці ёсьць у гэтага начальніка свае дзеці, душа і сэрца? А мне і размаўляць было цяжка, бо я вельмі стары. У Міколы рука пераламаная, рабрына перабітая, а правая рука вольная — значыць, працаздольны. Далі яму працу — адной рукой насіць дошкі. Розумам не ахапіць! Ён стараўся трымацца, але я бачыў, што ён схуднеў і не паправіўся яшчэ пасьля траўмы. Мне балюча было на яго глядзець. Але мой сын не злачынца і на калені ні перад кім ня стане».\nПалітвязень Зьміцер Бандарэнка ў магілёўскай турме піша лісты і паштоўкі людзям, якія памятаюць і падтрымліваюць яго з волі. Таксама даслаў дачцэ і жонцы лісты, у якіх разважае пра вызваленьне палітзьняволеных, кажа жонка Вольга Бандарэнка:\n«Напісаў у лісьце, што вось ужо амаль усіх павыпускалі, а я са сваім 342 артыкулам працягваю сядзець. Але мне яшчэ напачатку неяк казалі, што, маўляў, а вас, Зьміцер Яўгенавіч, мы абмяняем на нашага разьведчыка, які сядзіць у Польшчы. Пэўна, што так і будзе. Жарт, вядома, але павесяліў».\nЛісты і паштоўкі з глыбоцкай турмы адпраўляе таксама лідэр «Маладога фронту» Зьміцер Дашкевіч. Ён дзякуе ўсім за падтрымку, якая ў калёніі вельмі важная, кажа нявеста Зьмітра Наста Палажанка:\n«Ён атрымлівае ўсе лісты, паштоўкі і тэлеграмы. Таму я заахвочваю людзей пісаць такія лісты падтрымкі, бо гэта мае ўплыў на вязьняў і адміністрацыю. Да прыкладу, Зьміцер мне заўсёды піша, што калі ведаеш людзей — падзякуй. Для Зьмітра гэта добры настрой, а для адміністрацыі — гэта сьведчаньне, што да Зьмітра вялікая ўвага ў грамадзтве. Таму варта пісаць, а калі ў допісах будзе зваротны адрас, то Зьміцер абавязкова адкажа».\nУ паплечніка Зьмітра Дашкевіча ў «Маладым Фронце» Эдуарда Лобава сёньня распачалася доўгатэрміновая сустрэча з роднымі.


Прафесары пра дзяржаўнасць — Унiверсiтэт\nЗ дакладам “Беларуская дзяржаўнасць: міфы і рэальнасць” 30 студзеня перад прафесарамі выступіў іх калега, доктар гістарычных навук, дырэктар Інстытута кіравання і сацыяльных тэхналогій БДУ Пётр Брыгадзін.\nЯго выступленне прайшло ў рамках чарговага пасяджэння навукова-метадалагічнага семінара “Актуальныя праблемы развіцця навукі, адукацыі, культуры”. Гэты семінар быў арганізаваны ў кастрычніку мінулага года пад эгідай прафесарскага сходу БДУ.\nПётр Іванавіч адзначыў, што сённяшняе існаванне набывае сэнс толькі з мінулым і будучым. Ён пашкадаваў, што цяпер прыходзіцца назіраць пэўную разарванасць гістарычнай свядомасці ў беларускім грамадстве. “Я бяруся сцвярджаць, што з нашай гісторыі вымараны сэнсаўтваральныя і канцэптуальныя пабудовы: нацыянальныя традыцыі, дзяржаўнасць, значныя нацыянальна-гістарычныя сімвалы”, – сказаў навукоўца. Ён пацвердзіў, што на сёння ў гістарычнай навуцы існуюць розныя канцэптуальныя падыходы да пэўных часавых межаў фарміравання этапаў развіцця беларускай дзяржаўнасці. Метадалагічна іх можна структураваць на некалькі навуковых школ. Першая навуковая школа, якая была сфарміравана ў Савецкім Саюзе, адлік фарміравання беларускай дзяржаўнасці вядзе з утварэння БССР. Другая канцэпцыя, якой многія прытрымліваюцца, сцвярджае, што толькі сучасная Беларусь паклала пачатак нашай дзяржаўнасці. Трэцяя школа спрабуе звязаць беларускую дзяржаўнасць з усёй гісторыяй у такую паслядоўнасць: пачынаючы ад Полацкага княства, затым Вялікага Княства Літоўскага, Рэчы Паспалітай, Беларускай Народнай Рэспублікі, БССР і заканчваючы сённяшняй Рэспублікай Беларусь.\nПётр Брыгадзін не пайшоў па шляху крытыкі гэтых канцэпцый, а выказаў свой погляд на беларускую дзяржаўнасць. Прынёс ён на сустрэчу і кнігі пад яго аўтарствам, прысвечаныя праблемам дзяржаўнасці. Адна з іх – “Гісторыя Беларусі ў кантэксце еўрапейскай гісторыі: курс лекцый”, якая выйшла тыражом 3 тысячы экзэмпляраў і ўжо раскуплена. Другая – “Паміж Усходам і Захадам: станаўленне дзяржаўнасці і тэрытарыяльнай цэласнасці Беларусі (1917 – 1939 гг.)”, якую таксама няблага было б пачытаць. На думку гісторыка, у тэму дзяржаўнасці варта паглыбіцца, каб асэнсаваць сваё мінулае ў прасторы і часе.\nНаступны Ягелонскі ўніверсітэт: студэнты БДУ патрапілі у найстаражытняйшую навучальную ўстанову Еўропы


02:17 14 лістапада 2018\n© Фото: З сайта Магілёўскага абласнога метадычнага цэнтра\n15:07 27.02.2017 (абноўлена 15:13 27.02.2017) Атрымаць кароткую спасылку\nФестываль дзіцячай творчасці "Залатая пчолка" - міжнародны конкурс і візітоўка Магілёўшчыны.\nМІНСК, 27 лют — Sputnik. Адкрыты прыём заявак на ўдзел у XVI Міжнародным фестывалі дзіцячай творчасці "Залатая пчолка", які пройдзе ў Клімавічах з 1 па 4 чэрвеня, паведамілі ў Магілёўскім абласным метадычным цэнтры народнай творчасці і культурна-асветніцкай працы.\nСваё майстэрства могуць прадэманстраваць як індывідуальныя выканаўцы, так і творчыя калектывы. Узрост артыстаў ад 9 да 16 гадоў уключна. Конкурс будзе праводзіцца ў двух жанрах: "Вакальнае мастацтва" і "Харэаграфічнае мастацтва". Заяўкі прымаюцца да 31 сакавіка 2017 года.\nЛаўрэаты папярэдніх конкурсаў фестываля "Залатая пчолка", якiя ўзнагароджаны Гран-пры, дыпломамі I, II, III ступені, могуць удзельнічаць толькі ў тым выпадку, калі перайшлі ў іншую намінацыю ці іншую ўзроставую групу.\nФестываль дзіцячай творчасці "Залатая пчолка" нарадзіўся на Клімавіцкай зямлі ў 1996 годзе, а ў 2001 годзе атрымаў статус міжнароднага, стаўшы адной з візітных картак Магілёўскай вобласці.\nФестываль "Залатая пчолка", Клімавічы (Магілёўская вобл.)


Прагноз надвор'я: да +24°C чакаецца ў Беларусі на гэтым тыдні\n08:51 24 лютага 2020\n© CC0 / Pixabay / onkelramirez1\n16:22 22.04.2019 Атрымаць кароткую спасылку\nУ найбліжэйшыя дні ападкаў не чакаецца, але ў заходніх раёнах у дзённыя гадзіны прагназуецца моцны парывісты вецер.\nМІНСК, 22 кра - Sputnik. Цёплае і сухое надвор'е чакаецца ў Беларусі ў пачатку тыдня, пра гэта Sputnik паведамілі ў рэспубліканскім Белгідраметцэнтры.\n"У пачатку тыдня на надвор'е ў Беларусі будзе аказваць уплыў антыцыклон, цэнтр яго будзе размяшчацца над еўрапейскай часткай Расіі, так што прагназуецца даволі цёплае і пераважна без ападкаў надвор'е", - распавялі сіноптыкі.\nУ начныя гадзіны бліжэйшых будняў тэмпература паветра будзе слаба станоўчай: будзе знаходзіцца ў межах ад +1°C да +8°C.\nДзённыя тэмпературы будуць блізкія да летніх адзнак: у аўторак і сераду 23 і 24 красавіка паветра прагрэецца да +16..+21°C, а ў чацвер 25 красавіка і зусім дасягне +18..+24°С.\n"У бліжэйшыя дні ападкаў не чакаецца, але ў заходніх раёнах у дзённыя гадзіны прагназуецца моцны парывісты вецер: у асобных раёнах Гродзенскай і Брэсцкай абласцей яго парывы будуць дасягаць 15-18 метраў у секунду", - папярэдзілі спецыялісты.\nБліжэй да выхадных надвор'е пачне мяняцца, паведамілі ў Белгідрамеце: будзе больш воблачна, месцамі па захадзе магчымы кароткачасовыя дажджы.\nПа папярэдніх дадзеных на Gismeteo.by, у выхадныя ў рэспубліцы таксама будзе даволі цёпла: так, паводле дадзеных на сёння, у суботу 27 красавіка ў Мінску паветра прагрэецца да +22°C, у нядзелю 28 красавіка будзе +19°C, але магчымая навальніца.


09 сакавік 2016, 20:22\nУ 2015 годзе ў Беларусі аб’ёмы продажаў насельніцтву трыкатажных вырабаў і вопраткі ўпалі — склалі толькі 96,3% і 84,3% ад аб’ёмаў 2014 году, перадае БЕЛТА словы намесьніцы начальніка ўпраўленьня спажывецкага рынку нехарчовых тавараў Мінгандлю Марыны Ліпніцкай. Тым часам крыху падрасьлі аб’ёмы продажаў абутку (105,4% у 2015-м ад 2014 году) і панчошна-шкарпэткавых вырабаў (101%).\nПаводле словаў Ліпніцкай, таварныя запасы ў розьнічных сетках такія, што назапашанага адзеньня хопіць на 5 месяцаў гандлю, трыкатажу і абутку — на 4 месяцы, ніжняй бялізны — на 3,5 месяца, панчох і шкарпэтак — на 3 месяцы.\n«Пакупнік стаў граматны, пераборлівы, патрабавальны», — патлумачыла Ліпніцкая агучаныя лічбы.\nТым часам у параўнаньні з 2014 годам у 2015-м на 30% упаў імпарт тавараў лёгкай прамысловасьці ў Беларусь — ён склаў 368 млн даляраў. Амаль 80% імпарт займае на рынку абутку, амаль 90% — трыкатажнага адзеньня.\nАсноўнымі прычынамі такой сытуацыі Ліпніцкая назвала недастатковую канкурэнтаздольнасць і слабую рэкляму тавараў беларускага легпраму, а таксама нізкую маркетынгавую актыўнасьць вытворцаў.\nПрадстаўнікі Мінгандлю не казалі, як на вышэйзгаданую статыстыку паўплываў указ № 222, згодна зь якім ад 1 студзеня 2016 году індывідуальныя прадпрымальнікі мусяць мець сэртыфікаты на свае тавары, у тым ліку на тавары лёгкай прамысловасьці. Тым часам «Беллегпрам» прапанаваў увесьці для ІП ільготныя ўмовы набыцьця сваіх тавараў. Як адзначылі ў канцэрне, толькі за студзень пагадненьняў з прадпрымальнікамі стала на 10% болей.\n«Аддаць прадпрыемствы лёгкай прамысловасьці ў прыватныя рукі, каб там быў гаспадар»\n«Ёсьць норма, што ў сярэднім на складзе прадпрыемства павінна быць ня больш за 50% штомесячнага выпуску прадукцыі. Сёньня ў сярэднім па Беларусі недзе 76%. Але былі і горшыя часы, калі адсотак дасягаў 83%», — згадвае эканаміст Барыс Жаліба.\nНа думку эканаміста, гэта сьведчыць пра недастатковую якасьць, недастаткова модныя вырабы і адносна высокія цэны беларускай прадукцыі, а на гэта накладаецца нізкі попыт насельніцтва, у якога падаюць заробкі. Відаць, мяркуе Жаліба, Лукашэнка нездарма крытыкаваў індывідуальных прадпрымальнікаў, якія завозяць «левыя» вырабы і прадаюць іх па ніжэйшых цэнах. Чаму ж якасьць беларускіх тавараў нізкая, а цэны высокія?\n«Наколькі я памятаю, а чалавек я немалады, заўсёды нашыя савецкія вырабы лёгкай прамысловасьці былі страшна нямодныя, а цэны — ня вельмі прывабныя. Людзі ўсё жыцьцё ганяліся за імпартам. І ў канцы кожнага месяца ці квартала такія чэргі выстройваліся вакол ГУМа альбо ЦУМа — усе стараліся набыць імпарт, які „выкідвалі“ ў канец пэрыяду, каб гандляры атрымалі нейкія прэміі. Такая спадчына і засталася.\nВядомая рэч, найлепей на моду, на попыт насельніцтва рэагуюць прыватныя прадпрыемствы.\nДумаю, трэба прадпрыемствы лёгкай прамысловасьці аддаваць у прыватныя рукі, каб там быў гаспадар.\nІ трэба іх мадэрнізаваць, бо састарэлая тэхналягічная база. Трэба пазбаўляцца савецкай спадчыны».\nНа думку Жалібы, і кітайскія, і турэцкія тавары лёгкай прамысловасьці лепшыя па якасьці і больш прывабныя па цэнах, беларусы езьдзяць па іх «на закупы». Але чакаць, пакуль беларуская лёгкая прамысловасьць проста абанкруціцца, ня варта — гэта сорамна, кажа ён. Прадпрыемствам і цэлай галіне патрэбная калі не прыватызацыя, то прынамсі іншая сыстэма кіраваньня.


Арсень Сівіцкі: Беларусь можа аказацца ў эканамічнай блакадзе | Новы Час\nЛюбыя крокі афіцыйнага Мінска, накіраваныя на абвастрэнне адносін з Захадам, прывядуць да закручвання спіралі эскалацыі. Пра тое, да чаго гэта прывядзе і якія варыянты засталіся ў беларускіх уладаў, Thinktanks.by пагутарыў з сузаснавальнікам і дырэктарам Цэнтра стратэгічных і знешнепалітычных даследаванняў Арсенем Сівіцкім.\nАрсень Сівіцкі, glavcom.ua\nЕўрасаюз рыхтуе пяты і шосты пакеты санкцый\n— Чацвёрты пакет санкцый Еўрасаюз першапачаткова планаваў як адрасныя сектаральныя санкцыі. Падкрэслівалася, што санкцыі часткова будуць накіраваныя на некалькі асноўных сектараў беларускай эканомікі, і адраснасць не мела на ўвазе іх поўнай блакады. Адпаведна, рашэнне Еўрапейскага саюза гэта і пацвердзіла.\n— Але гэта не значыць, што Еўрасаюз адмаўляецца ад далейшай эскалацыі санкцыйнай вайны. Ідзе распрацоўка пятага і шостага пакетаў санкцыйных абмежаванняў, якія будуць уводзіць санкцыі супраць найбольш важных сектараў беларускай эканомікі ўжо цалкам. І з гэтага пункту гледжання чацвёрты пакет, які ўключае адрасныя сектаральныя абмежаванні, якія ўступаюць у сілу з адтэрміноўкай — з пачатку наступнага года выступаюць у якасці сігналу з боку Бруселя, які пераследвае мэту — далучыць афіцыйны Мінск у дыялог і прымусіць выканаць асноўныя патрабаванні ЕС. Гэта: вызваленне ўсіх палітвязняў і спыненне рэпрэсій; арганізацыя шырокага інклюзіўнага дыялогу паміж апазіцыяй і беларускімі ўладамі, у тым ліку і з той часткай апазіцыі, якая знаходзіцца ў выгнанні, дыялог пры міжнародным пасярэдніцтве, у якім Еўрасаюз выступае ў якасці медыятара нароўні са Злучанымі Штатамі і Расіяй; і нарэшце, правядзенне прэзідэнцкіх выбараў у адкрытым транспарэнтным рэжыме і ў адпаведнасці з міжнароднымі стандартамі. Такім чынам Брусель дае афіцыйнаму Мінску час на роздум. Калі афіцыйны Мінск працягне адказваць эскалацыяй на прынятыя Еўрасаюзам меры, то далейшага ўзмацнення санкцыйнага прэсінгу не пазбегнуць.\nБольш за тое, нават цяперашнія санкцыі, хоць яны і з'яўляюцца адраснымі, маюць тэндэнцыю перарастання ў глабальныя санкцыі, бо ЗША, Вялікабрытанія і Канада плануюць далучыцца да санкцыйных абмежаванняў, проста прадубляваць іх. Такім чынам гэтыя санкцыі будуць мець на ўвазе не аднабаковы рэжым, але і двухбаковы, ператвараючыся ў экстэрытарыяльныя, глабальныя абмежаванні. Па сутнасці, падобнае ўзаемадзеянне паміж Еўрасаюзам і іншымі заходнімі краінамі па пытаннях каардынацыі санкцыйнай палітыкі стварае ўмовы для арганізацыі эканамічнай блакады нават на этапе ўвядзення чацвёртага пакета, не кажучы ўжо пра сцэнар, калі будуць уведзеныя пяты і шосты пакеты абмежаванняў. А гэта азначае ўвядзенне драконаўскіх санкцый, якія прывядуць да фарміравання вакол Беларусі эканамічнай блакады. Гэтыя санкцыі, безумоўна, падвысяць таксічнасць краіны на міжнароднай арэне для асноўных партнёраў, уключаючы Расію і Кітай, якія вымушаныя будуць пераглядаць фарматы супрацоўніцтва, баючыся аказацца пад другаснымі санкцыямі заходніх краін.\nГэта досыць сур'ёзныя меры ціску. У Беларусі няма вопыту існавання ў такіх умовах. А раскручванне санкцыйнага махавіка стварае рызыкі для ўнутрыпалітычнай стабільнасці, не кажучы ўжо пра выклікі для сацыяльна-эканамічнай мадэлі. І для незалежнасці краіны, бо ў выпадку маштабнага крызісу ўнутры краіны яго рашэннем будуць займацца вялікія дзяржавы, асноўныя геапалітычныя актары у рэгіёне: Расія, ЗША і Еўрасаюз, якія наўрад ці будуць улічваць нацыянальныя інтарэсы Беларусі, беларускага грамадства і тым больш персанальныя інтарэсы палітычнага кіраўніцтва .\n«У Мінска застаўся толькі адзін варыянт»\n— Пры якіх умовах афіцыйны Мінск можа пазбегнуць разгортвання эканамічнай блакады?\n— У афіцыйнага Мінска застаецца толькі адзін варыянт — пагадзіцца на арганізацыю перамоваў паміж беларускай уладай, грамадзянскай супольнасцю і апазіцыяй пры міжнародным пасярэдніцтве як з боку асноўных геапалітычных актараў (ЗША, Расія, Еўрасаюз), так і з уцягваннем шэрагу міжнародных арганізацый (няхай гэта будзе ААН або АБСЕ). Гэта дазволіць паслаць нейкі пазітыўны сігнал, які сведчыць аб дээскалацыі з боку Мінска. Калі казаць аб першарадных практычных кроках, якія маглі быць інтэрпрэтаваныя як імкненне Мінска дээскалаваць абстаноўку — гэта вызваленне ўсіх палітычных зняволеных без усялякіх умоваў. Такое рашэнне магло быць успрынята не толькі як імкненне да дээскалацыі, але і як сігнал, што Мінск гатовы шукаць канструктыўнае рашэнне палітычнага крызісу як унутры краіны, так і ў адносінах з заходнімі краінамі.\nЛюбыя іншыя крокі, звязаныя са спробамі абвастрыць сітуацыю ў адносінах з Захадам з дапамогай розных рытарычных пагроз і практычных крокаў, якія іх падмацоўваюць (як справакаваны міграцыйны крызіс, звязаны з нежаданнем выконваць свае абавязацельствы ў галіне аховы мяжы), будуць прыводзіць да закручвання спіралі эскалацыі. На падобныя крокі Еўрапейскі Саюз будзе рэагаваць досыць хутка і эфектыўна, узмацняючы санкцыйны ціск, паколькі беларускі палітычны крызіс перастаў быць выключна ўнутранай справай Беларусі, асабліва пасля інцыдэнту з прымусовай пасадкай самалёта Ryanair. Пасля гэтага надзвычайнага здарэння эскалацыйныя дзеянні з боку беларускіх уладаў тлумачацца заходняй супольнасцю як пагроза для міжнароднага міру і бяспекі. Гэтая фармулёўка дазваляе ўводзіць вельмі жорсткія санкцыі, аж да адключэння ад SWIFT. Нагадаю, што Паўночная Карэя і Іран у свой час падвергліся такім жорсткім санкцыям як раз праз стварэнне пагроз міжнароднаму міру і бяспецы ў сувязі з невыкананнем рэжымаў нераспаўсюджвання ядзернай зброі. Паказальна, што ў беларускім пытанні заходнія краіны змаглі вельмі хутка пераадолець усе рознагалоссі, дасягнуць кансенсусу, і нават тыя краіны, якія традыцыйна выступалі ў ролі адвакатаў Беларусі, стрымліваючы ўвядзенне жорсткіх санкцыйных абмежаванняў, вымушаныя былі перагледзець сваю пазіцыю на карысць узмацнення жорсткасці. Крокі, закліканыя раскалоць еўраатлантычную супольнасць, не дасягнуць мэты і прывядуць да здзейсненага процілеглага эфекту. Роўна гэтак жа, як і нязначныя крокі па дээскалацыі сітуацыі, напрыклад, перавод Соф'і Сапега і Рамана Пратасевіча пад хатні арышт — проста не будуць прачытаны ў заходніх сталіцах як сігналы, якія сведчаць аб дээскалацыйных памкненнях Мінска.\nПоле для манеўру вельмі звузілася, асабліва пасля інцыдэнту з самалётам Rayanair. Мінск цяпер знаходзіцца ў занадта ўразьлівым геапалітычным становішчы, і гэта разумеюць усе. Такое становішча характарызуецца як ростам ціску з боку Захаду, так і ўзмацненнем прэсінгу з боку Расіі, якая не збіраецца падтрымліваць рэжым у Мінску любымі сродкамі і намаганнямі, а наадварот, сінхранізуе свой парадак ціску з аналагічным у заходніх сталіцах. Мінск аказаўся ў сітуацыі, калі па аб'ектыўных і суб'ектыўных прычынах не валодае рэсурсамі для таго, каб навязаць сваю волю ў перамовах з асноўнымі бакамі, што процідзейнічаюць — няхай гэта будзе Захад ці Расія.\n«Захад гатовы пайсці на драконаўскія меры»\n— Былыя беларускія дыпламаты амаль у адзін голас сцвярджаюць, што санкцыі не дзейнічаюць і не маюць шанцаў на поспех.\n— Галоўная мэта санкцый — прымусіць афіцыйны Мінск змяніць сваю мадэль паводзінаў як ва ўнутранай, так і ў знешняй палітыцы. Пры гэтым трэба разумець, што любая краіна, якая ўводзіць санкцыйныя абмежаванні, зыходзіць з разумення ўласных нацыянальных інтарэсаў і ў меншай ступені клапоціцца аб нацыянальных інтарэсах падсанкцыйнай краіны. Параўнальнае вывучэнне санкцыйных рэжымаў паказвае, што сапраўды санкцыі рэдка прыводзяць да змены паводзін аб'екта. Але ёсць і выключэнні. Такімі выключэннямі з'яўляюцца ПАР і Іран. Вывучэнне іх кейсаў паказвае, што як толькі міжнародная супольнасць узмацняла санкцыйны ціск, яны вымушаны былі ісці на саступкі: у ПАР — гэта перамовы паміж урадам апартэіду і афрыканскай большасцю, у Іране — перамовы па іранскай ядзернай праграме. Відавочна, што заходняя супольнасць кіруецца двума названымі прыкладамі і верыць, што, нарошчваючы санкцыйны прэсінг, можна дамагчыся зменаў — ці ва ўнутранай, ці ў знешняй палітыцы.\nА тое, што Захад гатовы пайсці на самыя крайнія меры, уключна з увядзеннем так званых драконаўскіх санкцый, якія прадугледжваюць арганізацыю блакады, ніякіх сумневаў няма. Калі Мінск не зменіць сваю мадэль паводзінаў, сітуацыя будзе развівацца па драматычным сцэнары — як для дзяржавы, так і для беларускага грамадства.


31.07.2019 Крыніца: ХВ belsat.eu Сюжэт: 23.5 КаАП\nЯшчэ 31 траўня суддзя суду Маскоўскага раёну Берасця Раман Карабанпрысудзіў Алесю Ляўчуку і Мілане Харытонавай па 40 базавых велічынь штрафу кожнаму – то бок агулам Br 2040. Нагодай для такога штрафу стала асвятленне акцыі пратэсту супраць акумулятарнага заводу, якая прайшла 7 красавіка.\nЛяўчуку позву ў суд уручыў супрацоўнік міліцыі Раман Хацько. Мілана Харытонова позву ў суд не атрымлівала, таму і падала скаргу ў абласны суд.\n– Падрыхтоўка справы вялася са шматлікімі парушэннямі: мяне не выклікалі для складання пратаколу, не апытвалі, копія пратакола не была мне накіраваная, ні позву ні пастанову суду я не атрымала. А пра прысуд мне паведаміў Алесь Ляўчук, які атрымаў электронны ліст з суду, – сказала ў размове з «Белсатам» Мілана Харытонава.\nТым часам, Алесь Ляўчук дамагаецца пакарання для міліцыянтаў якія жорстка яго затрымалі 3 сакавіка.\nЖурналіст напісаў скаргі ў Следчы камітэт і пракуратуру, але звароты Ляўчука былі адпраўлены ў той самы РАУС, супрацоўнікі якога затрымлівалі журналіста. Праз амаль два месяцы на Ляўчука склалі пратакол быццам бы за непадпарадкаванне міліцыі. Але пратакол быў складзены з такой колькасцю памылак, што суд нават не стаў яго разглядаць. Пакуль міліцыянты выпраўлялі памылкі, выйшлі тэрміны прыцягнення да адказнасці.\n– Я не атрымаў ніякага адказу на свае скаргі, таму напісаў новыя, а таксама папрасіў Берасцейскі гарвыканкам пакараць міліцыянтаў за парушэнне закону аб зваротах грамадзянаў, – кажа Алесь Ляўчук «Белсату».\nВось такія адказы на свае скаргі атрымаў Алесь Ляўчук\nУ адказе, атрыманым з упраўлення ўнутраных спраў аблвыканкаму гаворыцца:\n– Вашы довады аб неналежным інфармаванні службовымі асобамі АУС Маскоўскага раёну Берасця аб выніках разгляду скаргаў на нібыта супрацьпраўныя і нетактоўныя паводзіны супрацоўнікаў міліцыі знайшлі сваё пацверджанне. Кіраўнікі АУС папярэджаны аб адказнасці, а вінаваты супрацоўнік міліцыі прыцягнуты да дысцыплінарнай адказнасці. Пры гэтым дзеянні супрацоўнікаў АУС, якія ўжылі ў дачыненні да вас фізічную сілу, прызнаныя законнымі і абгрунтаванымі.\nА ў самім Маскоўскім АУС журналісту адказалі, што супрацоўнікі міліцыі, якія яго затрымалі, не выйшлі за межы правоў і паўнамоцтваў прадстаўленых ім па службе.\n– Вада камень точыць. Я працягну пісаць скаргі на тое затрыманне. Цяпер кіраўніцтва міліцыі Маскоўскага раёну прызнаецца, што гэта было сапраўды затрыманне, а калі гэта так, то па законе павінен быць пратакол затрымання, які ў той дзень не складаўся. Замест таго, каб строга пакараць супрацоўнікаў, якія парушылі закон, міліцэйскае кіраўніцтва працягвае іх пакрываць, – лічыць Алесь Ляўчук.


У "Галоўным эфіры" мы памятаем, гаворым і будзем расказваць і ганарыцца сваёй, нашай Перамогай\nГэта "Галоўны эфір", і гэта дні, калі мы святкуем нашу Вялікую Перамогу ў Вялікай Айчыннай. Кожны год 9 Мая ўсе мы, хто паважае подзвіг нашых продкаў, заміраем у струмені спраў і клопатаў, каб яшчэ раз усвядоміць сваю трагічную, але хвалебную гісторыю, зірнуць на свет вакол нас па-іншаму. На гэтую зямлю, якая адправіла на фронт той вайны больш як мільён дзвесце тысяч беларусаў, і ўспомніць герояў.\nПодзвіг пакалення пераможцаў, усяго нашага народа - бессмяротны. У Беларусі гэтыя словы ведаюць і прамаўляюць не толькі ў святы. А памяць захоўваюць не толькі ў сямейных архівах. Беларускі дзяржаўны музей гісторыі Вялікай Айчыннай вайны - адзін з сімвалаў сталіцы і частка нашай духоўнай скарбніцы.\nЗусім хутка, да Дня вызвалення нашай радзімы ад нямецка-фашысцкіх захопнікаў, тут з'явіцца новы экспанат. Альбом "Беларусь памятае". Унікальны збор фактаў аб нашых героях у гэтыя хвіліны папаўняецца па ўсёй краіне новымі гісторыямі подзвігаў.\nНа "Славянскім базары ў Віцебску" Дзень моладзі\nПрэзідэнт Кыргызстана падпісаў закон аб далучэнні краіны да Еўразійскага эканамічнага саюза